title: Ivrea

text: Ivrea sijaitsee painaumassa, jonka esihistoriallisina aikoina täytti valtava jäätiköiden sulamisvesistä muodostunut järvi. Nykyisin kaupungin ympärillä on joitakin pieniä järviä, kuten Lago Sirio ja Lago San Michele. Painaumaa reunustavat moreenipitoiset kukkulat ja harvinainen suoralinjainen 25 km pitkä harjanne ("La Serra"). Nämä yhdessä eteläisten Alppien kanssa rajaavat Canavesen historiallis-maantieteellisen alueen.


title: Ivrea

text: Ivrea on Aostanlaaksoon johtavan tien varrella. Tie on kuulunut keskiaikaiseen pyhiinvaellusreittiin Via Francigenaan, joka johtaa Canterburystä Alppien yli Roomaan. Euroopan neuvosto nimesi Via Francigenan eurooppalaiseksi kulttuurireitiksi vuonna 1994.


title: Ivrea

text: Dora Baltean sululta Ivreasta lähtee kastelukanava ("Ivrean kanava"), joka johtaa vettä Pon laakson riisipelloille. Kanava rakennettiin vuonna 1468 ja se oli alun perin laivaliikenteenkin käytössä tarjoten kulkuyhteyden Ivreasta Vercelliin.


title: Ivrea

text: Kaupungin uudemmat osat levittäytyvät Dora Baltean molemmille rannoille. Historiallinen keskusta nousee kukkulalle, jolla on linna ("Il Castello") ja tuomiokirkko ("Il Duomo"). Punatiilinen linna on peräisin 1300-luvulta. Neliönmuotoisen linnan kulmissa on sakaraharjaiset pyöreät tornit. Yksi torneista tuhoutui vuonna 1676, kun salamanisku räjäytti siinä olleen ammusvaraston; tornia ei koskaan rakennettu uudelleen. Linna on ollut myös vankilana ja nykyisin se toimii näyttelytilana.


title: Ivrea

text: Tuomiokirkon ensimmäinen osa rakennettiin 300-luvulla luultavasti pakana-aikaisen temppelin paikalle. Kirkko rakennettiin uudelleen noin vuonna 1000 romaanisen tyylin mukaan. Nykyinen uusklassinen julkisivu on peräisin 1800-luvulta.


title: Ivrea

text: Viidennellä vuosisadalla eaa. kelttiläinen salassien heimo asettui asumaan Canavesen alueelle ja perusti kaupungin josta roomalaiset myöhemmin alkoivat käyttää nimeä Augusta Eporedia (ivrealaiset kutsuvat vieläkin itseään eporedialaisiksi). Roomalaiset onnistuivat valtaamaan kaupungin vuonna 100 eaa. kiivaiden taistelujen jälkeen. Salassit myytiin orjiksi ja kaupungista tehtiin siirtokunta. Sinne perustettiin varuskunta, joka vartioi perinteisiä hyökkäysreittejä Galliasta Alppien yli Pohjois-Italiaan. Kun Länsi-Rooman valtakunta kukistui, Ivreasta tuli samannimisen Lombardian herttuakunnan pääpaikka 500–700-lukujen ajaksi. Frankkien valtakaudella 800-luvulla Ivrea oli kreivikunta; Anscariin (ransk. Anschaire) dynastia syntyi tällöin.


title: Ivrea

text: Vuosituhannen vaihteessa alueen piispojen ja kreivien kesken oli jatkuvia kiistoja. Vuonna 1002 Arduin valittiin Paviassa Italian kuninkaaksi ja Ivreasta tuli lyhyeksi aikaa kuningaskunnan pääkaupunki. Arduinin dynastian valtakausi kesti vuosisadan loppuun, sitten Ivrea siirtyi piispojen herruuden alle. 1100-luvun jälkipuoliskolla, piispanistuimen ja Monferraton markiisin valtataistelun seurauksena, alueesta muodostui "Ivrean ja Canavesen kunta". Vähän myöhemmin, vuonna 1238 Fredrik II liitti Ivrean alueisiinsa.


title: Ivrea

text: Kiistely kaupungin hallinnasta jatkui, kunnes se vuonna 1356 siirtyi Savoijin kreivin Amadeus VI:n hallintaan. Lukuun ottamatta lyhyitä espanjalaisten ja ranskalaisten valtakausia 1500-luvulla Ivrea pysyi Savoijin alaisuudessa 1400-luvulta 1700-luvun loppuun asti.


title: Ivrea

text: 26. toukokuuta 1800 Napoleon Bonaparte saapui joukkoineen Ivreaan ja otti alueen hallintaansa. Napoleonin kukistumisen jälkeen vuonna 1814 Ivrea palasi Savoijin ja Viktor Emanuel I:n alaisuuteen.


title: Ivrea

text: Ivrean sosiaalis-taloudellista kehitystä pohjusti 1900-luvulla konttoritekniikan laitteiden valmistajan Olivetti-yhtiön kasvu. Camillo Olivetti perusti yhtiön jo vuonna 1908. Olivetti valmisti kirjoituskoneita, laskukoneita ja 1970-luvulta alkaen myös tietokoneita.


title: Ivrea

text: Yhtiöllä oli Ivreassa keskushallinto ja useita tuotantolaitoksia. Toimistojärjestelmiin keskittynyt liiketoiminta ajautui 1990-luvun alkupuolella vaikeuksiin. Yrityksen rakennetta järjesteltiin uudelleen, ja useita toimintoja lakkautettiin. Tällöin alkoi pienen ja keskisuuren teollisuuden sekä palveluliiketoiminnan laajeneminen Ivrean alueella. Nykyään Ivrean ympäristössä on lukuisia pienyrityksiä joilla on merkittävää teknologista osaamista.


title: Ivrea

text: Ivrea tunnetaan parhaiten perinteikkäistä karnevaaleistaan, joiden tärkein tapahtuma on "Appelsiinitaistelu" (). Tuhannet asukkaat osallistuvat siihen jaettuna joukkueisiin, jotka heittelevät toisiaan appelsiineilla ja vieläpä melkoisen voimakkaasti. Karnevaalit pidetään helmikuussa ja ne kestävät kolme päivää.


title: Ivrea

text: Yksi kaupunkilaisista valitaan "Mugnaiaksi". Tarinan mukaan erään myllärin tytär (ital. "mugnaia") kieltäytyi hyväksymästä herttuan "oikeutta" jokaiseen vastavihittyyn naiseen ja katkaisi tältä kaulan. Karnevaaleissa jalan kulkevat appelsiinien heittäjät edustavat herttuaa vastustavia vallankumouksellisia ja hevosvaunuissa olevat joukkueet herttuan vartijoita. Katsojat eivät saa heittää appelsiineja, mutta vierailijatkin voivat liittyä joukkueisiin. Niitä joilla on päässään punainen myssy pidetään vallankumouksellisina eikä heitä heitetä appelsiineilla.


title: Ivrea

text: Appelsiinit edustavat herttuan irtihakattua päätä. Vuonna 2015 karnevaaleihin tuotiin noin 400 tonnia appelsiineja, pääasiassa talvisadon ylijäämiä Etelä-Italiasta.


title: James Hall

text: James Hall (22. lokakuuta 1900 Dallas, Teksas – 7. kesäkuuta 1940 Jersey City, New Jersey) oli yhdysvaltalainen näyttelijä. Hän esiintyi muiden muassa elokuvissa "Neljä veljestä" (1928), "Salaperäinen rikos" (1929) ja "Hornan enkelit" (1930). Viimeisessä elokuvassaan ("Manhattan Tower") hän esiintyi vuonna 1932. Hänen ennenaikaisen kuolemansa aiheutti maksakirroosi.


title: TeXworks

text: TeXworks on Windowsille, Linuxille ja macOS:lle suunnattu TeX-editori. Ohjelma siis mahdollistaa yhdessä TeX-ohjelmiston (MiKTeX, TeX-live) kanssa Latex-dokumenttien luomisen. Se sisältää valmiiksi oman PDF-lukijan.


title: TeXworks

text: TeXworks sai alkunsa TUG:n tapaamisissa Karl Berryn, Dick Kochin ja Jonathan Kewin välisissä keskusteluissa.


title: TeXworks

text: TeXworks-editorin ominaisuuksiin kuuluvat mm.


title: Mary Brian

text: Louise Byrdie Dantzler eli Mary Brian (17. helmikuuta 1906 Corsicana, Teksas – 30. joulukuuta 2002 Del Mar, Kalifornia) oli yhdysvaltalainen näyttelijä, jonka onnistui siirtyä mykkäelokuvista äänielokuviin. Hänellä on tähti Hollywood Walk of Famella.


title: Mary Brian

text: "Peter Panissa" (1924) elokuvadebyyttinsä tehnyt Brian esiintyi enimmäkseen 1920–1930-luvuilla.


title: Stony Rapids

text: Stony Rapids on kylä Saskatchewanin provinssissa, Kanadassa. Kylä sijaitsee Fond-du-Lac joen rannalla provinssin pohjoisosassa, ainoastaan 64 kilometriä Luotesterritorioiden rajalta. Vesireitti yhdistää Stony Rapidsin muihin läheisiin yhteisöihin, kuten Fond-du-Lac, Uranium City ja Camsell Portage. Kylässä on 255 asukasta (2006).


title: Stony Rapids

text: Ennen vuotta 2007 kylään ei johtanut ympärivuotista tietä. Kuljetukset suoritettiin talvitietä pitkin sekä lentokoneella. Stony Rapidsin lentoasema on etenkin kesäaikana erittäin vilkkaassa käytössä. Alueella sijaitsee lukuisia kalastus ja metsästysjulkaisuissa esiteltyjä arvostettuja erämatkakailupalveluja tarjoavia yhtiöitä.


title: Stony Rapids

text: Kylän lähettyviltä on Pure Nickel Inc. yhtiön koeporauksissa löydetty nikkeli ja kupari esiintymiä.


title: Huara

text: Huara on kylä ja sitä ympäröivä samanniminen kunta Chilessä, Tamarugalin provinssissa, Tarapacán alueella. Se sijaitsee linnuntietä 45 kilometrin (tietä pitkin 75 kilometrin) päässä Iquiquesta koilliseen. Panamericana-valtatie halkaisee kylän. Kylä on myös risteyspaikka Oruroon, Boliviaan johtavalla tiellä, jota pitkin pääsee myös Atacaman jättiläiselle ja Volcán Islugan kansallispuistoon.


title: Huara

text: Kunnassa on myös kaksi muuta kylää: Pisagua ja Tarapacá.


title: Huara

text: Huara vaurioitui pahoin vuoden 2005 maanjäristyksessä.


title: Ruusuvettä ja koivunlehtiä

text: Ruusuvettä ja koivunlehtiä on Mari Kiistalan kirjoittama teos, johon hän on kerännyt vanhoja kauneudenhoito-ohjeita. Teos esittelee käytettäviä aineksia ja yrttejä ja varoittaa myös aineiden mahdollisista haittavaikutuksista. Kirjan on julkaissut kustannusosakeyhtiö Nemo vuonna 2004. Mari Kiistala (s. 1974) on helsinkiläinen kulttuuri- ja naishistoriaan keskittynyt filosofian maisteri.


title: Stony Rapidsin lentoasema

text: Stony Rapidsin lentoasema () on lentoasema Kanadan Saskatchewann provinssissa, Stony Rapidsin kylässä. Kentän omistaa ja sitä ylläpitää Saskatchewanin liikenneministeriö. Lentoonlähtöjä ja -laskuja oli vuonna 2008 yhteensä 15 341.


title: Stony Rapidsin lentoasema

text: Lentoasema on etenkin kesäaikana erittäin vilkkaassa käytössä. Alueella sijaitsee lukuisia kalastus ja metsästysjulkaisuissa esiteltyjä arvostettuja erämatkakailupalveluja tarjoavia yhtiöitä.


title: Herbert Brenon

text: Herbert Brenon (13. tammikuuta 1880 Dublin – 21. kesäkuuta 1958 Los Angeles) oli elokuvaohjaaja. Hänen töidensä joukossa ovat "Peter Pan" (1924), "Trikolorin sankarit" (1926), "Isä ja poika" (1927) ja "Naura pajazzo" (1928). "Isä ja poika" toi ohjaajalle Oscar-ehdokkuuden vuonna 1929.


title: Herbert Brenon

text: Brenonin viimeinen työ ("The Flying Squad") on vuodelta 1940.


title: Marcus Chong

text: Marcus Chong (s. 8. heinäkuuta 1967 Seattle) on yhdysvaltalainen näyttelijä. 1990-luvun alussa hän esiintyi Miguel Mendezin roolissa draamasarjassa "Street Justice". Myöhemmin hänet on nähty muun muassa Tankin roolissa elokuvassa "Matrix" (1999). Hän on kirjoittanut "The Arch" -nimisen romaanin.


title: Konstantinos Simonides

text: Konstantinos Simonides (1820, Symi, Osmanien valtakunta – 1890, Aleksandria, Egypti) oli kreikkalainen paleografi, käsikirjoitusten väärentäjä ja seikkailija. Simonides syntyi pienellä kreikkalaisella Symin saarella, joka kuului silloin Osmanien valtakuntaan. Hän asui Athos-vuorella vuosina 1839–1841 ja vielä uudestaan vuonna 1852, jolloin hän hankki raamatullisia käsikirjoituksia, jotka hän myöhemmin myi. Hän kiersi ympäri Eurooppaa, ja hänen aktiivisuutensa kirjallisuuden suhteen oli epätavallista. Hän kiinnostui hieroglyfeistä, ja yritti ratkaista ne eri tavalla kuin egyptologit. Simonides yritti todistaa oman tulkintansa hieroglyfeistä muita paremmaksi.


title: Tanz der Vampire

text: Tanz der Vampire on musikaali, joka perustuu Roman Polańskin vuoden 1967 elokuvaan "Vampyyrintappajat". Musikaalin on sanoittanut ja käsikirjoittanut Michael Kunze ja säveltänyt Jim Steinman. Polanski ohjasi musikaalin alkuperäisproduktion ja useita myöhempiä produktiota, uusimmat produktiot on ohjannut Cornelius Baltus.


title: Tanz der Vampire

text: Jim Steinman käytti musiikkina monia aiempia hittisävelmiään, joista eniten musikaalissa kuullaan Bonnie Tylerin tunnetuksi tekemää laulua ”Total Eclipse of the Heart”.


title: Tanz der Vampire

text: "Vampyyrien tanssi" sai maailmanensi-iltansa Wienin Raimund-teatterissa lokakuussa 1997, jossa sitä esitettiin tammikuuhun 2000 saakka Siitä pitäen Tanz der Vampire on ollut yksi Keski-Euroopan suosituimpia musikaaleja.


title: Tanz der Vampire

text: Vaikka Polanskin elokuva parodioi vampyyrielokuvia, musikaali ei tyydy vain parodiointiin, vaan henkilöhahmoja on syvennetty ja inhimillistetty ja juonta kehitetty moniulotteisemmaksi. Humoristisen puolensa ohella musikaalissa pohditaan myös pimeyden viehätysvoimaa.


title: Tanz der Vampire

text:
Tanz der Vampire on läpisävelletty musikaali, jossa professori Abronsius ja hänen nuori assistenttinsa Alfred saapuvat transilvanialaiseen kylään etsiessään vampyyreja. Alfred ihastuu majatalonomistajan tyttäreen Sarah’an, mutta tyttöön on iskenyt silmänsä myös vaarallisen viettelevä vampyyrikreivi von Krolock. Kun Sarah lähtee kreivin kutsumana linnaan tanssiaisiin, Alfred ja professori seuraavat pelastaakseen tytön ja voittaakseen vampyyrit. Tehtävä ei kuitenkaan suju toivotulla tavalla.
Musikaali alkaa, kun vampyyritutkija professori Abronsiuksen nuori assistentti Alfred on transsylvanialaisessa talviyössä ja etsii Abronsiusta. Huomattuaan professorin jäätyneen hän vie tämän lähimpään löytämäänsä majataloon. Siellä majatalonpitäjä Chagal, hänen vaimonsa ja palvelustyttönsä sekä koko kylän väki ylistävät valkosipulin ihmeitä. Paleltumisestaan toivuttuaan Abronsius päätteleekin valkosipulin määrästä, että hän ja Alfred ovat varmasti lähellä matkansa määränpäätä: vampyyrien löytämistä.


title: Tanz der Vampire

text: Samana iltana Alfred tapaa Chagalin tyttären Sarah’n, joka rakastaa kylpemistä. Alfred rakastuu tyttöön ensi silmäyksellä, ja myös Sarah on viehättynyt nuorukaisesta. Alfredin ja Sarah’n haaveillessa toisistaan majataloa tarkkailee vampyyrikreivi von Krolock, joka nietzscheläistä filosofiaa julistaen tekee yleisölle tiettäväksi, että hänkin tavoittelee Sarah’aa.


title: Tanz der Vampire

text: Seuraavana päivänä kreivin kyttyräselkäinen palvelija Koukol saapuu vaatien kynttilöitä. Seuratessaan Chagalin perheen käyttäytymistä Koukolin läsnä ollessa Abronsius näkee, että nämä pelkäävät jotain. Professori arvelee, että nämä salaavat häneltä ja Alfredilta tärkeitä asioita, ja hänen päätelmänsä johtavat hänet varmuuteen siitä, että lähistöllä täytyy asua vampyyrikreivi. Illalla Sarah flirttailee Alfredille ja houkuttelee tämän pois kylpyhuoneesta saadakseen käyttää sitä itse. Sarah’n nauttiessa vaahtokylvystä kreivi von Krolock tulee sisälle ja kutsuu Sarah’n kanssaan keskiyön tanssiaisiin, jossa lupaa tehdä tytöstä naisen ja viedä hänet pois ikävästä arkipäivästä. Alfred kuitenkin huomaa kreivin kurkistaessaan avaimenreiästä ja hälyttää koko talon, jolloin kreivi pakenee ilman tyttöä.


title: Tanz der Vampire

text: Yöllä Koukol tuo Sarah’lle lahjan kreiviltä: upeat punaiset saappaat. Kun Sarah on hakemassa lahjaa, myös Alfred tulee ulos laulaakseen serenadin Sarah’lle, mutta saakin huomata tytön olevan jo ulkona. Sarah kertoo aikovansa lähteä pois etsimään vapautta. Rakastunut Alfred tarjoaa itseään tytön seuraksi. Sarah kuitenkin lähettää hänet pois tekosyyn varjolla. Hän pukee saappaat jalkaansa, unelmoi olevansa tanssiaisten juhlittu kaunotar, ja lähtee linnaa kohti ennen kuin Alfred ehtii takaisin hänen luokseen. Alfredin hätääntyneet huudot Sarah’n kadottua hälyttävät Chagalin ja Rebeccan, ja Chagal lähtee öiseen metsään etsimään tytärtään.


title: Tanz der Vampire

text: Seuraavana päivänä Chagal kuitenkin tuodaan jäätyneenä ruumiina takaisin. Abronsius toteaa hänen kuolleen vampyyrinpuremiin, ja haluaa iskeä vaarnaan kuolleen Chagalin sydämeen, jotta tämä ei nousisi ylös vampyyrina. Rebecca kuitenkin kieltää tämän raivostuneena. Samana yönä Chagal herääkin eloon vampyyrina ja puree palvelustyttö Magdaa. Abronsius ja Alfred löytävät Magdan ruumiin aikoessaan tulla yön pimeydessä lyömään vaarnan Chagalin sydämeen. Vaikka he saavat vampyyri-Chagalin kiinni, Alfred säälii tätä ja ehdottaa professorille, että Chagal pitäisi jättää henkiin ja antaa tämän johdattaa heidät vampyyrikreivin linnalle, jonne Sarah on mennyt.


title: Tanz der Vampire

text: Chagalin johdattamina Abronsius ja Alfred löytävät linnan. Siellä heitä tervehtivät kreivi von Krolock ja hänen poikansa Herbert, joka on silminnähden viehättynyt Alfredista. Kreivi von Krolock teeskentelee kunnioittavansa Abronsiuksen tieteellisiä ansioita, mutta puhuessaan Alfredille kahden kesken kehottaa nuorukaista jättämään komentelevan professorin, joka ei ymmärrä nuoren miehen tarpeita, ja luottamaan hänen neuvoihinsa voidakseen tuntea elämän ja rakkauden.


title: Tanz der Vampire

text: Sarah vaeltaa yksinään linnan käytävillä ja tapaa kreivi von Krolockin. He laulavat yhdessä intohimoisen dueton. Sarah haluaa tuntea kreivin pureman, ja tämä tuntee houkutusta antaa periksi himolleen, mutta päättää kuitenkin säästää pureman seuraavan illan tanssiaisiin. Toisaalla linnassa Alfred nukkuu ja näkee painajaisunta pelkäämistään vampyyreista. Unessa kreivi von Krolockia muistuttava hahmo pyrkii viettelemään Sarah’n, jota Alfred yrittää pelastaa, mutta muuttuukin itse kreivin puremasta vampyyriksi ja imee tämän kanssa Sarah’n veren.


title: Tanz der Vampire

text: Unestaan kauhistuneena Alfred aamulla vannoo tekevänsä mitä vain puolustaakseen Sarah’aa synkkiä hirviöitä ja yöllisiä kauhuja vastaan. Hän lähtee professorin kanssa linnan kryptaan, jossa kreivi ja tämän poika nukkuvat ruumisarkuissa. Alfred epäonnistuu professorin antamassa tehtävässä eikä kykene lyömään vaarnaa kreivin sydämen läpi. Turhautuneena assistenttinsa arkuudesta professori jatkaa tutkimusmatkaansa ja löytää linnan kirjaston. Alfred puolestaan löytää linnan kylpyhuoneesta Sarah’n, joka ei kuitenkaan suostu hänen pelastettavakseen. Kun hän etsii uudelleen apua professorilta, tämä vastaa vain, että kaikkiin maailman kysymyksiin on vastaus kirjassa. Alfred löytääkin kirjan nimeltä ”Neuvoja rakastavaisille”, ja sen rohkaisemana lähtee uudestaan etsimään Sarah’aa vakuuttaakseen tämän. Hän löytää kuitenkin Herbertin, joka ilmoittaa olevansa rakastunut Alfrediin ja koettaa purra tätä. Vain professorin väliintulo pelastaa Alfredin.


title: Tanz der Vampire

text: Linnoitusten harjalla professori ja Alfred kohtaavat jälleen kreivi von Krolockin, joka nyt ivailee professoria ja julistaa Alfredin sielun jo omakseen. Sen jälkeen kreivi katoaa heidän silmiensä edestä. Jatkaessaan tutkimuksia professori ja Alfred löytävät linnan hautausmaan. Sieltä suuri määrä vampyyreja nousee haudoistaan tullakseen keskiyön tanssiaisiin ja laulavat ikuisuuden turhauttavuudesta. Kreivi von Krolock puolestaan miettii hautausmaalla vampyyrinelämäänsä ja toteaa, että kaikista pyrkimyksistään huolimatta hänen olemassaolonsa on tyhjä, ja sen täyttää vain sammumaton himo ja ahneus.


title: Tanz der Vampire

text: Nämä mietteet eivät kuitenkaan saa Krolockia muuttamaan suunnitelmaansa, vaan illan tanssiaisissa hän julistaa vierailleen aikovansa purra Sarah’aa ja antavansa vierailleen puolestaan ruoaksi linnaan eksyneet Alfredin ja Abronsiuksen. Nämä ovat kreivin tietämättä kuitenkin jo läsnä naamioituneena juhlavieraiksi. Kreivi esittelee Sarah’n juhlavieraille ja puree tätä. Abronsius näkee, että Sarah on edelleen elossa, ja hän ja Alfred aikovat paeta tytön kanssa sopivan tilaisuuden tullen. Vampyyrit kuitenkin huomaavat keskuudessaan tanssivat ihmiset, kun näiden kuvat ainoina vieraiden joukosta heijastuvat peilistä. Alfred ja Abronsius selviävät tekemällä kynttilänjaloista ristin, joka kauhistuttaa vampyyrit. Kolmikko pakenee kaaoksen turvin.


title: Tanz der Vampire

text:
Tunteja myöhemmin kaukana linnasta Alfred, Sarah ja Abronsius pysähtyvät lepäämään. Alfred uskoo kauhujen olevan vihdoin ohi ja hänen ja Sarah’n olevan turvassa. Mutta kun he laulavat yhdessä uudesta elämästään ja vapaudesta, yleisö näkee mitä Alfred ei vielä huomaa: Sarah’lle on kasvanut vampyyrinhampaat. Kun Alfred haaveilee tulevaisuudesta toiveikkaana, Sarah hyökkää puremaan hänen kurkkuaan ja imee hänen verensä. Abronsiuksen tutkiessa rauhassa muistiinpanojaan Alfred muuttuu tämän huomaamatta vampyyriksi ja jättää professorin lähteäkseen Sarah’n mukaan. Vampyyrien maailmanvalloitus on alkanut.
Nykyinen saksankielinen laululuetteloSuomenkielinen laululuetteloTanz der Vampire sai ensi-iltansa Raimund Theaterissa Wienissä, Itävallassa, 4.10.1997. Produktio päättyi 15.1.2000. Produktiosta julkaistiin sekä highlights-levytys että kokonaislevytys.


title: Tanz der Vampire

text: Wienin alkuperäismiehitys


title: Tanz der Vampire

text: Musikaalin Saksan-ensi-ilta oli Stuttgartissa 31.3.2000 Apollo Theaterissa. Produktio päättyi 31.8.2003.


title: Tanz der Vampire

text: Stuttgartin alkuperäismiehitys


title: Tanz der Vampire

text: "Vampiiride Tants" sai ensi-iltansa Tallinnassa 10.11.2000 Linnahallissa. Alkuperäisten, suurta suosiota saavuttaneiden 10 esityksen lisäksi musikaalista tehtiin myös konserttiversio 2004 samoilla näyttelijöillä lukuun ottamatta Alfredia, jota esitti Koit Toomen sijasta Andero Ermel. Nele-Liis Vaiksoo palasi Sarah'n rooliin vuonna 2008 Saksan Oberhausenin produktiossa.


title: Tanz der Vampire

text: Tallinnan alkuperäismiehitys


title: Tanz der Vampire

text: Seuraava saksalainen produktio sai ensi-iltansa Hampurissa Theater Neue Florassa 16.12.2003. Produktio päättyi 22.1.2006.


title: Tanz der Vampire

text: Hampurin alkuperäismiehitys


title: Tanz der Vampire

text: Musikaalin puolalainen produktio Taniec Wampirów sai ensi-iltansa Varsovan Teatr Muzyczny Romassa 8.10.2005. Produktio päättyi 22.10.2006. Produktiosta julkaistiin lähes koko musikaalin sisältävä levytys.


title: Tanz der Vampire

text: Varsovan produktion näyttelijät


title: Tanz der Vampire

text: Japanin produktio sai ensi-iltansa Tokiossa 7.7.2006 Teikoku Gekijou -teatterissa. Produktiosta julkaistiin live-kokonaislevytys.


title: Tanz der Vampire

text: Tokion alkuperäismiehitys


title: Tanz der Vampire

text: Berliinin produktio sai ensi-iltansa Theater des Westensissä 10.12.2006. Produktio päättyi 30.3.2008.


title: Tanz der Vampire

text: Berliinin alkuperäismiehitys


title: Tanz der Vampire

text: Tanz der Vampire -musikaalin 10-vuotisjuhlavuoden kunniaksi vuoden 2007 helmikuussa järjestettiin Wienissä konserttisarja. Musikaalin lyhennetty ja vähin lavastein toteutettu konserttiversio esitettiin Wienin Raimund Theaterissa yhteensä kahdeksan kertaa. Konserttiversiosta julkaistiin highlights-levy.


title: Tanz der Vampire

text: Wienin konserttiversion näyttelijät


title: Tanz der Vampire

text: Musikaalin unkarilainen produktio Vámpírok bálja sai ensi-iltansa Magyar Színházissa Budapestissa 30.6.2007. Musikaali sai Unkarissa uuden ilmeen taiteilija Kentaurin suunnittelemien uuden lavastuksen ja puvustuksen myötä. Musikaalia esitetään Budapestissa yleensä lyhyissä jaksoissa kesäkuukausina ja vuodenvaihteessa. Produktion 100. esitys oli 9.1.2008. Produktiosta on julkaistu live-kokonaislevytys.


title: Tanz der Vampire

text: Budapestin produktion näyttelijät


title: Tanz der Vampire

text: Neljäs saksalainen produktio sai ensi-iltansa Oberhausenin Metronom Theater am Centrossa 7.11.2008. Produktio tulee jatkumaan 31.1.2010 saakka, jonka jälkeen se siirtyy osittaisin näyttelijävaihdoksin Stuttgartiin.


title: Tanz der Vampire

text: Oberhausenin alkuperäismiehitys


title: Tanz der Vampire

text: Tanz der Vampire palasi Wieniin ja sai uuden ensi-iltansa Ronacher-teatterissa 16.9.2009. Budapestin produktioon suunniteltu uusi ulkoinen ilme siirrettiin myös Wienin produktioon, ja musikaalin loppukohtaukseen tehtiin pieniä muutoksia.


title: Tanz der Vampire

text: Wienin uuden produktion alkuperäismiehitys


title: Tanz der Vampire

text:
Tanz der Vampire palasi Stuttgartiin yleisöäänestyksen tuloksena saaden ensi-iltansa 25.2.2010 Palladium Theaterissa.Produktion on määrä päättyä lokakuussa 2011, minkä jälkeen se siirtyy Berliiniin.
Stuttgartin uuden produktion alkuperäismiehitysFlaaminkielinen produktio Dans der Vampieren sai ensi-iltansa Antwerpenissä, Belgiassa, 9.9.2010, ja tulee pyörimään 24.10. 2010 saakka yhteensä 50 esityksellä. Lavasteet ja puvut on lainattu Unkarin produktiolta. Produktiosta tullaan julkaisemaan myös levy.


title: Tanz der Vampire

text: Antwerpenin näyttelijät"Vampyyrien tanssin" pohjoismainen kantaesitys oli Seinäjoen kaupunginteatterissa 10. syyskuuta 2011 Marika Hakolan suomentamana ja Olli-Matti Oinosen ohjaamana. Se oli ensimmäinen eurooppalainen produktio lukuun ottamatta pientä Tallinnan produktiota, joka ei käyttänyt muualla tutuksi tullutta Polanskin/Baltuksen ohjausta. Myös produktion visuaalinen asu luotiin suomalaisin voimin. Puvustuksesta vastasi Leena Rintala ja lavastuksesta Marjatta Kuivasto. Musikaalin suomensi saksankielisestä käsikirjoituksesta Marika Hakola. Esitykset päättyivät 24. maaliskuuta 2012.


title: Tanz der Vampire

text: Seinäjoen näyttelijätTanz der Vampiren Venäjän-ensi-ilta oli Pietarissa vuoden 2011 syyskuussa. puvustuksen ja lavastuksen on suunnitellut myös Budapestin, Wienin ja Antwerpenin produktioiden ulkoasusta vastannut Kentaur.


title: Tanz der Vampire

text: Pietarin produktion näyttelijät:


title: Tanz der Vampire

text: Stuttgartista lähdettyään Saksan produktio siirtyy takaisin Berliinin Theater des Westensiin, jossa se saa ensi-iltansa marraskuussa 2011.


title: Tanz der Vampire

text: Tanz der Vampiren Broadway-produktioksi aiottu Dance of the Vampires sai ensi-iltansa New Yorkin Minskoff Theatressa 18.10.2002. Käsikirjoittaja David Ives ja pääosan esittäjä Michael Crawford uudelleenkirjoittivat musikaalin rajusti, ja syntynyt musikaali ei juuri muistuttanut alkuperäistä. Kunze ja Steinman irtisanoutuivat lopputuloksesta, ja produktio oli Broadwayn kaikkien aikojen floppi. Produktio päättyi 25.1.2003.


title: Tanz der Vampire

text: Broadway-version näyttelijät


title: Tanz der Vampire

text: "Vampyyrien tanssi" sai kantaesityksensä Helsingin Kaupunginteatterissa helmikuussa 2016.


title: Tanz der Vampire

text: Helsingin näyttelijät


title: Dan Henriksson

text: Dan Georg Anders Henriksson (s. 27. syyskuuta 1961 Loviisa)on suomalainen teatteriohjaaja, joka on työskennellyt teatterissa, elokuvissa ja televisiossa Suomessa ja ulkomailla. Hän on "Klockriketeaternin" taiteellinen johtaja.


title: Nana Kitade

text:
Nana Kitade (s. 2. toukokuuta 1987 Sapporo, Japani) on japanilainen laulaja, lauluntekijä ja muusikko. Monia hänen lauluistaan on käytetty elokuvissa ja televisiosarjoissa.
Nana soittaa sähkökitaraa.
Lapsena Kitade halusi olla laulaja tai animeartisti. Hän alkoi harrastaa pianon soittoa kolme vuotiaana ja kirjoitti omia sanoituksia 12-vuotiaana. Junior korkeakoulussa hänestä tuli Ringo Shiinan fani ja hän opetteli soittamaan kitaraa.


title: Kirjakilta

text: Kirjakilta on kirjakauppojen ja kirjankustantajien yhdistys, jonka tarkoituksena on luoda kirjakaupan ja kustannustoimen piirissä työskenteleville mahdollisuus keskustella vapaamuotoisesti kirja-alan asioista. Vuonna 1962 perustetun yhdistyksen perustajajäseniä olivat muun muassa Akateemisen Kirjakaupan johtaja Reino Husso, WSOY:n pääjohtaja Yrjö A. Jäntti sekä Otavan silloinen myyntijohtaja, sittemmin professori Heikki A. Reenpää.


title: Kirjakilta

text: Kirjakilta myöntää vuosittain palkinnon kunnalle, jonka kirjahankintamäärärahat asukasta kohden ovat maan pienimmät. Palkinnon nimi oli aiemmin Noormarkku-palkinto, mutta vuonna 2009 se nimettiin Kankaanpää-palkinnoksi. Nimenmuutoksen perusteena on, että Noormarkku liittyy osaksi Poria, ja toisaalta, että Kankaanpää sai palkinnon jo toisena vuonna peräkkäin.


title: Kaisla (kirjankustantamo)

text: Kaisla on vuonna 2009 perustettu suomalainen kirjankustannusyhtiö. Yritys julkaisee erityisesti ranskalaista alkuperää olevaa kirjallisuutta. Yrityksen toimitusjohtaja on Julien Colot. Yrityksen taustalla on kieli- ja kulttuurihankkeisiin keskittyvä Maison de Quartier Oy.


title: Tex Revolver

text: Tex Revolver on sarjakuvahahmo ja Villiä Länttä parodioiva sarjakuva, jonka loi italialainen Benito Jacovitti 13. maaliskuuta 1955. Tex Revolver ilmestyi ensimmäisen kerran "Il Vittorioso" -lehdessä numeroissa 11–14 (13.3.–12.10.1955). Suomessa sarjakuvaa ei tiettävästi ole julkaistu, mutta se on käännetty mm. ranskaksi, pienikokoisessa "Tagada"-lehdessä numeroissa 3–6 (helmi–maaliskuussa 1959) sekä uudelleen normaalikokoisissa "Super Boy" numeroissa 299–300 sekä "Jet Cobb" numerossa 9 (kaikissa julkaisijana impéria).


title: Tex Revolver

text: Tex Revolver on "Pete lo sceriffon" (1943) ja "Pippo nel Texas" (1943) kanssa Cocco Bill -sarjakuvan edelläkävijöitä ja siitä löytyy paljon yhtymäkohtia Cocco Bill -sarjaan. Vauhti on vielä huomattavasti hilitympää, mutta maasta löytyy jo makkaran pätkiä ja aivan tarinan lopusta kadulla luikerteleva mato. Texin hevonen osallistuu tarinoihin vähintäänkin yhtä ahkerasti kuin Cocco Billinkin ratsu. Sekin osaa puhua ja pelastaa Texin pahoista pinteistä. Tex taistelee niin intiaaneja kuin roistojakin vastaan ja sekä seriffit että pormestarit pyörivät mukana. Tällä kertaa seriffinä toimii kaulimella varustettu nainen, joka lopulta rakastuu Texiin. Cocco Billistä poiketen Tex juo mielellään olutta.


title: Kauvatsan vaakuna

text: Kauvatsan vaakuna oli Kauvatsan kunnan tunnus, joka oli saanut aiheensa luonnosta. Vaakunan silkkiuikun pää viittaa Puurijärven runsaaseen linnustoon, ja nauriit kuvastavat seudun maataloutta.


title: Kauvatsan vaakuna

text: Vaakunan selitys on ”kulta-sinikatkoisen kilven yläkentässä musta, punavaruksinen silkkiuikun pää, alakentässä kolme kultanaurista lehtineen ryhmitettyinä 2+1”. Vaakunan on suunnitellut Gustaf von Numers, ja Kauvatsan kunnanvaltuusto hyväksyi sen 20. joulukuuta 1950. Sisäasiainministeriö vahvisti vaakunan käyttöön 21. huhtikuuta 1951. Vaakuna jäi epäviralliseksi kotiseutuvaakunaksi 1969 Kokemäen ja Kauvatsan kuntaliitoksen yhteydessä.


title: Luettelo Ruotsin liputuspäivistä

text: Ruotsissa viralliset liputuspäivät on vahvistettu vuonna 1982 annetulla asetuksella.


Skandinaavien varhaiset Grönlannin siirtokunnat olivat olemassa noin vuodesta 985 vuoteen 1420 saakka. Viikinkiaikaiset norjalaiset uudisasuttajat perustivat tapposyytteitä pakoilleen Erik Punaisen johdolla kaksi siirtokuntaa vuoden 986 jälkeen. Ilmasto oli silloin suunnilleen samanlainen kuin nykyäänkin. Siirtokunnat olivat silloin leudolla, paikoin viheriöivällä Grönlannin eteläisellä länsirannikolla. Suojaisissa vuonoissa saattoi pitää karjaa, ja merellä voitiin pyydystää mursuja ja hylkeitä sekä maalla metsästää. Noin vuonna 1001 Leif Erikinpoika toi kristinuskon saarelle, ja Grönlanti sai 1100-luvulla jopa oman piispanistuimen. Lopulta Grönlannissa asui ainakin 3 000 skandinaavia.


title: Skandinaavien varhaiset Grönlannin siirtokunnat

text: Ei tiedetä tarkoin mikä hävitti siirtokunnat suunnilleen vuosien 1350–1450 välillä. Syyksi on arveltu ilmaston viilenemistä, minkä vaikutusta tehosti karjan laiduntamisen aiheuttama eroosio. Kylmä ja laidunten huononeminen olisi pilannut sadon ja ehkä muuttanut merestä ja maalta pyydettävien eläinten kulkureititkin. Muiksi syiksi on monesti mainittu inuitien tai merirosvojen hyökkäykset tai vapaaehtoisen poislähdön. Siirtokunnat olivat raunioina, kun tanskalaiset lähetyssaarnaajat tulivat saarelle vuonna 1721.


text: Skandinaavien tekemästä varhaisesta Grönlannin asuttamisesta kertovat kirjalliset tiedot ovat melko niukkoja ja osin epävarmojakin, koska lähteet ovat vasta 1200-luvulla muistiin kirjoitettuja saagoja. Grönlannista kertovat muun muassa "Eiriks saga rautha" eli Erik Punaisen saaga ja "Graenlendiga saga" eli Grönlantilaisten saaga sekä "Islendingabók" ja "Landnámabók". Ensimmäinen maininta Grönlannin löytämisestä on vuodelta 1130 Isledongabokissa.


text: Perimätiedon mukaan mies nimeltä Gunnbjörn Ulfsson löysi Grönlannin ajauduttuaan kurssistaan sivuun joskus 900–930. Vuonna 982 monista tapoista syytetty ja Islannista kolmeksi vuodeksi karkotettu Erik Punainen purjehti 30 hengen joukolla kohti Gunbjörnin mainitsemaa maata ja löysikin sen neljän päivän kuluttua Erik oli sotia käynyt, hurja viikinki ja hyvä johtaja. Erikillä oli kiivas luonne, ja monesta riidasta aiheutuneiden tappojen takia Erikin viholliset etsivät häntä.


text: Purjehdittuaan ensin itärannikon ahtojäiden ympäröimää jäätikköistä ja kivistä maata Erik löysi länsirannikon eteläosan vihreät vuonot. Erik nousi maihin lähellä Erikinvuonon suuta Erikseyssä. Erik tutki maata kolmen vuoden ajan ja eli metsästämällä, kalastamalla ja linnustamalla. Hän löysi monia hyviä laidunmaita vuonojen varrelta, mutta sisämassa näkyi vain jäätä. Erik löysi myös hylättyjä eskimojen tai paleoeskimojen jättämiä leiripaikkoja.


text: Erik houkutteli siirtolaisia kertomalla ”vihreästä maasta”, vaikka tiesi, ettei maa ollut aivan paras mahdollinen. Grönlannin lounaisrannikolla oli kuitenkin karjan laidunnukseen sopivia vuonoja. Koska Islannissa oli vähän aikaa sitten ollut nälänhätä ja maasta pulaa, Erik Punainen löysi satoja vapaaehtoisia. Yhdessä laivassa oli 20–30 henkeä ja heidän karjansa ja muut tavarat. Matkaan lähteneistä 25 laivasta vain 14 selvisi perille; osa laivoista tuhoutui tai kääntyi takaisin. Noin 400–450 ihmistä saapui Islannista Grönlantiin ja perusti siirtokunnan Grönlantiin maan jäättömään eteläosaan Erik Punaisen johdolla vuonna 986.


text: Leif Eiriksson toi noin vuonna 1000 kristinuskon Grönlantiin. Brattahlíðin pieni turvekirkko tehtiin ehkä jo Erik Punaisen aikana Tjodhildin määräyksestä. Lopulta Norjan kuningas otti Grönlannin hallintaansa ja sinne perustettiin jopa piispanistuin. Länteen päin noin vuonna 1000 purjehtiessaan viikingit löysivät Labradorin, josta saatiin myöhemmin puuta. Myöhemmin viikingit kävivät 1333 metsästys- ja tutkimusretkillään Upernavikin lähellä 72 leveysasteen tienoilla ja vuonna 1267 saagojen mukaan Melvillenlahdelle 76 leveysasteelle asti. Grönlannissa asui 5 000 norjalaista 250 maatilalla, ja maassa oli 14 kirkkoa. Läntisen siirtokunnan keskus oli Sandnæs, itäisen Garðar.


text: Grönlannissakin lienee skandinaaveilla ollut ajalle tyypillisiä sukujen välisiä taisteluja, mikä on päätelty kolmesta löydetystä kallosta, joihin on isketty miekalla tai kirveellä. 1100-luvulla Grönlannin norjalaisia pidettiin muualla riidanhaluisina.


text: Alkuaikojen Brattahlíðin haudoissa näkyy teräaseiden aiheuttamien vammautumisten ja kuolemisten merkkejä. Tästä kertoo myös Eínsar Sokkasonin saaga. Eräs mies löysi haaksirikkoutuneen laivan, jossa oli ajan ja paikan mittojen mukaan arvokasta tavaraa. Lain mukaan löytäjä sai pitää lastin. Piispa määräsi lain voimaan. Mutta haaksirikkoutuneen sukulainen Ozur halusi lastin itselleen, koska katsoi sen olevan hänelle kuuluvaa perintöä. Ozur nosti oikeusjutun laivan löytäjää vastaan, mutta hävisi jutun. Kun Ozur valitti asiasta kesken kirkonmenojen kirkossa, piispan tukija Einar tappoi Ozurin. Vaikka piispa ei tappoa hyväksynytkään, hän ei sitä suuresti pahoitellutkaan. Ozurin sukulainen Simon kosti Ozurin tappaneen miehen suvulle. Tästä syntyi lopulta verinen taistelu, jossa kuoli monia ihmisiä. Väliin tulleet eivät onnistuneet pysäyttämään riitaa, ja eräs taistelua rauhoittamaan tullut murhattiin. Grönlannin siirtokunnan viimeisiin vuosiin ajoittuvat Sandnæsin hautausmaan neljän naisen ja yhden lapsen kallot, joissa on luultavasti jousella ammuttujen nuolien reikiä.


text: Keskiajan lämpimissä oloissa Grönlannissa saattoi viljellä ohraa ja pitää lehmiä, lampaita ja vuohia. Laidunmaa oli parempaa kuin Islannissa, sillä laiduntamisen aiheuttama eroosio ei ollut alkanut. Ihmiset hankkivat elantonsa karjanhoidon lisäksi muun muassa hylkeenpyynnillä, karibujen metsästyksellä, linnustamalla, simpukoita keräämällä ja ainakin osin kalastamalla. Lisäksi joissain paikoissa viljeltiin puutarhapalstoja. Karhuja ja mursuja metsästettiin vientiin. Karjatalous ei riittänyt elättämään koko väestöä, ja grönlantilaiset olivat riippuvaisia myös hylkeen lihasta.


text: Skandinaavit asuivat kolmessa paikassa vuonojen reunoilla. Grönlannin siirtoasutus myi muun muassa mursunluuta, turkiksia, vuotia, villaa ja öljyä. Talot tehtiin turpeesta, sillä erityisesti puusta ja raudasta oli pulaa.. Niinpä Grönlannin norjalaiset ostivat rautaa, puuta, viljaa ja muita Grönlannissa harvinaisia tarveaineita. He hankkivat myös kaupan kautta erilaisia ylellisyystavaroita sekä taottuja aseita ja vaatteita. Kirkkoja rakennettiin vuoteen 1300 asti. Niihin käytettiin suuri määrä arvokasta tuontitavaraa, joka maksettiin lähinnä vientitavaroilla.


text: Grönlannista saatavat jääkarhun taljat, naalin turkit ja mursunnahkaköydet olivat erityisen haluttuja Euroopassa. Grönlannista sai myös metsästyshaukkoja ja valaan hetuloita. Saaret erikoisuudet, kuten elävät jääkarhut, tulivat vaarallisten merimatkojen takaa. Niiden metsästys olikin vaivalloista ja vaarallista.


text: Norjan kuningas monopolisoi Grönlannin kaupan 1294. Tämä tarkoitti sitä, etteivät grönlantilaiset saaneet varustaa omia laivoja, vaan olivat emämaasta tulevan liikenteen varassa. Käytännössä vastuu siirtyi Bergenin kauppiaille. Niinpä vain yksi "Knarren"-niminen alus purjehti säännöllisesti haaksirikkoutumiseensa asti Grönlannin ja emämaan väliä. Rikkaat tilat omistivat parempaa laidunmaata ja rakennukset olivat suurempia. Köyhät pikkutilat saattoivat aikaa myöten joutua isojen tilojen torppareiksi niin kuin Islannissakin koska joutuivat huonoina vuosina lainaamaan isoilta tiloilta heinää karjan rehuksi.


text: Elämä kulki vuosikierron mukaan; keväällä pyydettiin hylkeitä, kesällä metsästettiin Nordrsetassa, loppukesällä tehtiin heinää, syksyllä metsästettiin karibuja ja rakennettiin. Tavaranvaihto eri alueiden välillä toimi. Ulkovuonoilla metsästettiin hylkeitä, ylängöillä karibuja, ja ei alueiden tuotteita vaihtokaupattiin. Rikkaat antoivat köyhille karjaansa ankarina talvina.


text: Eri siirtokuntien ja sosiaaliryhmien välillä oli ravinnossa huomattavia eroja. Rikkaat söivät hylkeen lihaan sijaan karjan lihaa ja erityisesti naudan lihaa. Riistasta rikas suosi karibua hylkeen sijasta. Läntisessä siirtokunnassa syötiin enemmän karibua ja hyljettä kuin itäisessä. Itäisessä siirtokunnassa meriravinnon, lähinnä hylkeiden osuus ravinnosta kasvoi selvästi. Alussa vuohia pidettiin vähän, mutta kun ilmasto ja kasvillisuus muuttuivat, niiden määrä oli lopulta yhtä suuri kuin lampaidenkin. Vuohi pystyy syömään pajun lehtiä ja kylmän ilmanalan kasvien vihreitä osia. Tunkiolöydöistä päätellen kalaa syötiin hyvin vähän vaikka se oli yleistä ympäröivissä vesissä. Joko kalanruotoja ei heitetty tunkioihin, tai sitten Grönlannin norjalaiset inhosivat kalaa. Norjalaiset eivät osanneet myöskään pyydystää valaita.


text: Molemmat norjalaisten siirtokunnat sijaitsivat suojaisilla alueilla. Grönlannin siirtokuntavuonot ovat nykyäänkin melko leutoja, joskin kasvillisuuden kasvua rajoittavat rannikolla meren suolaiset pärskeet ja sumu, ylhäällä kylmä tuuli. Ylhäällä kasvaa pääosin kuivaa ja soraa kestävää saraa, joka ei ole hyvää ravintoa karjalle. Nummialueilla kasvaa vaivaispensaita ja hyvissä paikoissa vetisillä alangon etelärinteillä matalaa koivua, pajua ja jopa leppää ja katajaa. Garðarin ja Brattahlíðin muinaisten asutusten alueilla kasvaa loivilla, kosteilla rinteillä kukkia ja 30 cm mittaista heinää ja myös puolen metrin korkuista vaivaiskoivupensaikkoa. Kuivilla, jyrkillä rinteillä ja muilla huonoilla niityillä heinä ja vaivaispaju kasvavat vain muutaman sentin korkeuteen..


text: Grönlannin skandinaavisen asutuksen syntyessä vallitsi keskiajan lämpökausi. Vuoden 1000 tienoilla oli erityisen lämmintä, ja Etelä-Grönlannin ilmasto oli merellisen leuto. Näihin aikoihin itäisen siirtokunnan lähivuonoissa kasvoi 3, jopa 4-6 m korkeita koivuja, ja kukkuloilla oli pajupensaita sekä ruohoa nykyisen tundran paikalla. Seutu olikin silloin asuinkelpoisempaa kuin nyt. Grönlannin asutuksia rasittivat pienet ilmastonmuutokset, jotka toivat helposti kylmän ja katovuoden. Myös peltojen kesäinen kuivuminen oli paha ongelma, jota korjattiin kastelukanavilla. Kasvukausi oli lyhyt jopa keskiajan lämpökaudellakin, ja kuura tuli jo elokuussa.


text: Nykyäänkin Grönlannin eteläosassa voi suojaisissa paikoissa viljellä maata. Grönlannin eteläkärki on lähellä arktisen alueen etelärajaa, sillä alue on melko etelässä ja Golfvirta lämmittää sitä. Tundran rajana pidetty heinäkuun 10 asteen lämpötilakäyrä kulkee aivan Grönlannin eteläkärjessä. Kasvukausi on vain 80–160 päivää. Nykyään Grönlannin eteläkärjessä on joillain alueilla subarktista, puutonta aluetta ja laajemmalla alueella matalaa ala-arktista tundrakasvillisuutta, lähinnä kanervaa ja varpuja. Ympäristö on soista runsaiden sateiden takia.


text: Norjalaiset kutsuivat Amerikan pohjoisosien ja Grönlannin alkuasukkaita nimellä skraelingit, joka tarkoittaa lähinnä kurjaa. Nimityksen saivat niin inuitit, intiaanit kuin muutkin alkuperäiskansat. Ensimmäiset norjalaisten kohtaamat skraelingit lienevät olleen kanadalaisia Dorsetin kulttuurin paleoeskimoja.Diamond 2005, s. 227 Ei tiedetä kohtasivatko viikingit dorsetilaisia Grönlannissa, mutta saagat mainitsevat norjalaisten löytäneen heidän muinaisia raunioituneita majanpohjiaan ja työkaluja.Hall, s. 156


text: Dorsetin kulttuuri hävisi ilmaston lämpiämisen takia Etelä-Grönlannista 900–1100, kun dorsetilaiset vetäytyivät riistan perässä pohjoiseen.. Varhaiset inuitit eli eskimot levittäytyivät Länsi-Kanadasta itään valaita pyytämään seuraten ilmaston lämpenemisen vuoksi elinpaikkojaan muuttavia grönlanninvalaita. Luultavasti inuitit hävittivät dorsetilaiset, joiden aseistus oli kehnoa ja jotka asuivat pieninä joukkoina hajallaan. Grönlantiin noin 1200–1400 levittäytynyttä varhaisinuitien kulttuuria sanotaan Thulen kulttuuriksi. Luultavasti jo vuoden 1200 maininnat viittaavat Thulen inuiteihin ja muutamat siirtokuntien nimet viittaavat eskimokieleen. Norjalaiset suhtautuivat luultavasti huonosti Grönlannin inuiteihin, koska pitivät inuiteja mailleen tunkeutujina. Norjalaisethan olivat asuneet satoja vuosia Grönlannissa ennen Thulen inuitien tuloa.


text: Jos skandinaavit kävivät kauppaa Thulen kulttuurin inuitien kanssa, inuitit myivät norjalaisille mursun syöksyhampaita, mistä ei kuitenkaan ole suoria todisteita. Inuiteilla tiedetään olleen suuri leiri Nordseturissa, joka oli norjalaisten metsästysaluetta. Inuiteilla oli norjalaisia tavaroita myös niillä alueilla, joilla norjalaiset eivät käyneet.Diamond, s. 281–282. Thulen alueelta Melvillensalmen pohjoispuolelta on löydetty 1200–1400-luvuilta peräisin olevia eurooppalaisia tavaroita. Norjalaisista asutuksista ei ole löydetty kuin muutamia inuiteilta peräisin olevia esineitä. Tavarat ovat voineet kulkeutua norjalaisten metsästysretkillä, ei niinkään laajan, järjestelmällisen kaupan kautta. Inuitien leireistä on löydetty kymmenen metallinpalaa, jotka ovat peräisin itäisen siirtokunnan kirkonkellosta, mikä viittaa inuitien ottaneen kirkonkellon siirtokunnan tuhon jälkeen.


text: Monet merkit viittaavat silti inuitien ja norjalaisten eläneen melko eristyksissä toisistaan. Norjalaiset eivät solmineet eskimojen kanssa avioliittoja. Norjalaiset eivät myöskään yrittäneet ottaa mallia eskimojen hylkeenpyyntitekniikasta, kuten tanskalaiset tekivät 1700-luvulla. Eskimojen omaksuma tynnyrilautojen ja norjalaistyylisten ruuvikierteisten nuolien teko viittaa joidenkin mielestä siihen, että norjalaiset olisivat neuvoneet inuiteja näiden ja sahojen teossa.


text: Grönlannin siirtokuntien rauniot on löydetty, mutta niistä säilyneet kirjalliset tiedot ovat vähäisiä. Siirtokunnilla oli laki ja kansalliskokous. Siirtokuntien asukasmäärä pysyi aina pienenä, ja niissä asui yhteensä 2 500–5 000 asukasta.


text: Pienempi ja pohjoisempi läntinen siirtokunta eli Vesterbygden oli nykyisen Nuukin lähellä Lysufjordin pohjukassa. Siirtokunnassa oli 90 taloa, neljä kirkkoa ja yksi muu rakennus. Tästä siirtokunnasta on säilynyt kirjoitettua tietoa hyvin vähän. Se asutettiin melko pian itäisen siirtokunnan jälkeen. Sen keskus oli Sandnes. Suurin löydetty raunioitunut maatila tunnetaan nimellä Sandnes, koska se on jäänyt hiekkakerroksen alle. Tämä entinen maatila on pitkän Lysufjordin vuonon perillä. Rakennukset oli tehty kivestä ja turpeesta. Läntinen siirtokunta oli noin 65 leveysasteella ja sen laidunten heinäsato oli vain kolmannes itäisen siirtokunnan sadosta. Pohjoisessa tapahtunut metsästys olikin sen tärkeä elinkeino. Tästä etelään oli 500 km asumatonta rannikkoa, jonka vuonoissa ei voinut laiduntaa kasvillisuuden niukkuuden takia. Lusyfjordista haarautuvan pohjoisen vuonon päässä oli Nipaatsoq, jossa saattoi asua jopa tuhat ihmistä.


text: Suuri eteläisempi itäinen siirtokunta eli Österbygden oli Qatortoqin lähellä. Siirtokunnan ydinalue oli Eiriksfjordin molemmin puolin. Siellä saattoi asua jopa 4 000 ihmistä. Täällä Erik Punainen ja hänen vaimonsa Tjodhilde asettuivat Eriksfjordiksi kutsumaansa Tunugdliarfikin vuonoon. Näin Erikin miehet rakensivat Brattahlid-nimisen talon nykyisen Qagssiarssukin kohdalle Narssassuaqin lentokentän lähelle.


text: Myöhemmin norjalaisten keskus Grönlannissa siirtyi Eiriksfjordin etelärannalla sijaitsevaan Gardariin (Garðar), jossa oli runsaasti hyvää laidunmaata. Piispa toimi Gardarissa 1126–1358. Ei tiedetä, omistiko kirkko vai päälliköt Gardarin, mutta joka tapauksessa kirkko omi itselleen hiljalleen kolmanneksen laidunmaista. Gardar oli Grönlannin suurin tila ja sen lähellä parissa vuonossa paljon viljavaa maata ja Brattahlidin ja Hvalseyn pienemmät keskukset sekä Narssaq. Isafjordin pohjoispuolellakin oli asutusta. Kauempana etelässä oli yhdeksän asuinaluetta ulkorannikoilla tai vuonoissa. Näistä tunnetuin on Herlolfnesia ympäröivä alue noin 60. leveysasteella.


text: Siirtokunnan talot olivat eri vuonoissa noin 200 km pitkällä rannikon alueella. Itäiseen siirtokuntaan rakennettiin yhteensä 450 taloa, mutta kaikissa ei ehkä asuttu yhtä aikaa. Siirtokunta ulottui monen vuonon alueella Qatortoqista Narsaqiin ja Nanotalikiin ja käsitti 190 maatilaa. Kirkkoja oli 12. Niistä yksi oli "katedraali" ja yksi munkki- ja nunnaluostari. Lisäksi oli pieni monesti itäisen siirtokunnan osana pidetty 20 talon siirtokunta Ivittuutin lähellä. Tästä siirtokunnasta ei ole kirjoittuja lähteitä. Norjalaiset kävivät Diskonlahden seuduilla ja pohjoisemmassakin olevassa Nordrseturissa metsästämässä jääkarhuja ja mursuja.


text: Skandinaavien varhaisten Grönlannin siirtokuntien tuho tapahtui melko varmasti välillä 1350-1450 jaa. Norjalaiset viikingit purjehtivat länteen Islannista ja perustivat silloin nykyistä lämpimämpään Grönlannin eteläosaan siirtokuntia, jotka elivät karjanhoidolla ja metsästyksellä. Ensin tuhoutui pieni läntinen siirtokunta joko nälkään tai inuitien hyökkäykseen. Suuremman itäisen siirtokunnan tuhosta on kiistelty, mutta syyksi veikataan useasti ilmaston muutoksen ja eroosion aiheuttamaa laidunmaiden tuoton laskua, mistä seurasi nälkä. Grönlannin eteläosa oli pohjoisen sijaintinsa takia karjataloudelle epävarmaa keskiajan lämpökaudellakin. Pieni jääkausi viilensi ilmastoa vuosina 1300-1350. Kasvukausi lyheni ja eroosio pilasi laidunmaatDiamond 2005, s. 285.. Viileneminen osaltaan tyrehdytti myös Grönlannin kaupan. Kaiken lisäksi Grönlannin viemien kauppatavaroiden suosio väheni, kun niitä vastaavia alkoi saada helpommin muualta, ja kauppa heikkeni ratkaisevasti noin vuonna 1370.


text: Pienempi, pohjoisempi Nuukin lähellä sijainnut läntinen siirtokunta tuhoutui ensin. Arkeologiset todisteet viittaavat nälkään, eräs Grönlannista kertova saaga inuitien hyökkäykseen. Saagan mukaan villiintyneitä kotieläimiä kuljeskeli hylätyn itäisen siirtokunnan ympärillä, ja että siirtokunta olisi ollut silloin 1350–1400 skraelingeilla. Joka tapauksessa tuho tuli vuoden 1350 tienoilla, jolloin Sandnesin suuri maatila hautautui laajenevan jäätikön sulamisvesien hiekkaan. Suuren itäisen siirtokunnan tuho on mysteeri. Sen saattoi aiheuttaa ilmaston viileneminen ja osin sen takia lisääntynyt maaperän kulumisen aiheuttama kato, riistapula ja nälkä. Toiset veikkaavat skraelingien hyökkäystä, merirosvoja, vapaaehtoista poislähtöä ja kulkutauteja. Siirtokuntien tuhoon vaikutti myös Norjan ja Grönlannin välisen kaupan tyrehtyminen, kun Norja löysi muita kauppakumppaneita.


text: Läntinen siirtokunta eli pohjoinen Nuukin siirtokunta hylättiin ennen itäistä siirtokuntaaDiamond 2005, s. 286. joskus vuoden 1350 tienoilla joko nälän tai inuittien hyökkäyksien takia. Ilmasto oli siellä kylmempi ja karjan tarvitsema heinäsato pienempi. Koska siirtokunta oli kapean vuonon perällä, inuittiryhmä saattoi saartaa sen helpommin kuin itäisen siirtokunnan. Eskimot saattoivat hävittää läntisen siirtokunnan noin 1360 jälkeen, jolloin he hyökkäsivät ensimmäiset kerran. Sekä eskimojen perimätieto että skandinaaviset lähteet mainitsevat hyökkäyksen.


text: Kirkon veronkantajaksi ja kuninkaalliseksi oikeusasiamieheksi vuonna 1341 Grönlantiin lähetetty pappi Ivar Bardarson kirjoitti vuonna 1362 "Grönlannin kuvaus" -nimisen tiedonannon, joka on lähinnä luettelo Grönlannin maatiloista ja kirkoista, mm. läntisen siirtokunnan Sandnesin kirkosta. Raportissa on myös maininta siitä että Läntinen siirtokunta on hylättyDiamond 2005, s. 287.. Bardarsonin mukaan siirtokunta oli skraeelingeilla, mutta kun itäisestä siirtokunnasta käytiin läntisessä siirtokunnassa, siellä ei näkynyt norjalaisia tai skraelingejakaan. Vuosina 1350-1400 kirjoitetun aagan mukaan villiintynyttä karjaa, lampaita, vuohia ja hevosia vaelteli hylätyn siirtokunnan tienoilla villiintyneinäHall 2007, s. 214..


text: Norjalaisten tavaroita kaupattiin jopa satojen kilometrien päähän Ellesmerensaarelle asti,Diamond 2005, s. 280. mutta ei osata sanoa saivatko inuitit nämä sotasaaliina norjalaisilta. Inuitit saattoivat saada esineet norjalaisten tuhon jälkeen rauhanomaisestikin. Arkeologien tutkimukset itäisessä siirtokunnassa antavat tietoja, jotka ovat ristiriidassa islantilaisten saagojen kanssa. Läntisestä siirtokunnasta noin 80 km Nuukista itään on löydetty hiekan alta talo jota kutsutaan GUS:iksi. GUS on lyhennys sanoista "Gården Under Sandet" eli "maatila hiekan alla". Se hautautui 1,5 m syvyyteen 1350 jaa jäätikön huuhtoman hiekan alle.


text: Monia läntisen siirtokunnan taloja on kaivettu esiin ja löydetty merkkejä nälästä ja karjan syömisestä, mm. Nipatsoq. Talojen viimeisistä maakerroksista on löydetty niin monia suuria puuesineitä, että niiden mukaan siirtokuntaa ei hylätty tarkoituksella. Monissa tuon ajan harkituissa hylkäämistapauksista irtaimisto otettiin mukaan, niin kuin norjalaisten Newfoundlandin siirtokunnassa. Tämä viittaa viimeisten asukkaiden kuolleen paikalla. Lehmänluiden runsas määrä viittaa koko karjan teurastamiseen ja nälkään. Lintuja ja jäniksiä oli metsästetty, ja metsästyskoirien luissa oli puukon jälkiäDiamond 2005, s. 288.. Metsästyskoirien ja karjan surmaaminen viittaa pahaan nälkään, ja se tuhosi mahdollisuudet metsästää karibua ja kasvattaa uutta karjaa. Ihmisen ulosteista löydetty kärpäslajisto viittaa siihen, että ihmiset olisivat olleet kevään lopussa kylmissään polttoainepulan takia. Luultavasti vuosi oli kylmä, viljelijät eivät kyenneet ruokkimaan karjaa kun heinä loppui kesken. Lisäksi hylkeet eivät mahdollisesti saapuneet vuonoon. Viikingit eivät olisi käyttäneet eskimotyylisiä lämpimiä turkisvaatteita. Pieni Ivittuutin lähellä ollut siirtokunta lienee hylätty vuoden 1380 jälkeen tuntemattomasta syystä.


text: Suuri itäinen, eteläinen siirtokunta hylättiin ehkä joskus vuosien 1410-1450 välissä,Hall 2007, s. 215. mutta hylkäämiseen johtaneista syistä ei ole yksimielisyyttä. Jotkut siirtokunnan alueet hylättiin jo aiemmin. Vatnahverfistä on löydetty alueen suurimman talon lattialta 25-vuotiaan miehen kallo, miestä ei siis oltu haudattu. Kallo on ajoitettu radiohiilellä vuoteen 1275 jaa. Tämä viittaa hyökkäykseen tai nälkään koko Vahnahverfin seudulla. Qoorlortoqin laakso hylättiin radiohiiliajoituksen mukaan noin 1300 jaa. Vuonna 1379 sanotaan "skraelingien" surmanneen itäisessä siirtokunnassa 18 miestä ja kaapanneen kaksi poikaa ja naisen. Pohjois-Atlantin ilmasto kylmeni 1400-1420 ja myrskyt lisääntyivät, ja laivaliikenne Grönlantiin loppuiDiamond 2005, s. 289.. Viimeinen laiva purjehti Grönlannista Islantiin vuonna 1410.


text: Harjolfista löydetty naisen puku on ajoitettu radiohiilellä vuoteen 1435, mutta ajoitus saattaa heittää kymmeniä vuosia. Harjolfnesin hautausmaalta löydettyjä vaatteita luultiin aiemmin noin vuonna 1500 tehdyksi, mutta uudempien ajoitusten mukaan ne tehtiinkin ennen vuotta 1450 jaa. Niinpä monet uskovat, ettei itäisessä siirtokunnassa ollut norjalaisia enää vuoden 1450 jaa. jälkeen. Joissakin lähteissä mainitaan, että norjalaisia olisi asunut Grönlannissa vielä välillä 1450-1550.


text: Mahdollisia itäisen siirtokunnan tuhon syitä.


text: Maapallon ilmasto viileni selvästi välillä 1200-1500. Se johtui luultavasti auringon aktiivisuuden heikkenemisestä Spörerin minimiin. joka oli 1450-1550 jaa joka oli 1416-1532. Monet tutkimukset tukevat tätä, vaikka auringonpilkkujen tarkkaa vaikutusmekanismia maan säähän ei tunneta.


text: Ajalta hieman jälkeen 1400 ei ole noin vuoteen 1530 auringonpilkkuhavaintoja, jotka toki ovat keskiajalla muistiin merkittynä harvinaisia. Silmiinpistävää on myös pilkkujen puute 1300-1350. Hiili-14:n määrä alkoi laskea vuonna 1400 mitä jatkui vuoteen 1500, samoin arvioitu auringonpilkkuluku. Erilaisia näytteitä, mm. vuosirenkaita, koralleja, jääkairausnäytteitä ja historian tietojakin tutkimalla saadun tiedon mukaan auringon pilkkuisuuden väheneminen näkyi vuosina 1400-1450 pohjoisen pallonpuoliskon lämpötilan nopeana laskuna noin 0,5 astetta. Joillain alueilla lasku oli tietenkin keskiarvoa huomattavasti suurempi.


text: Historiallisten tietojen mukaan Englannissa koettiin jo 1270-luvulta alkaen-luvulla toistuvia katovuosia. Kato oli paha koko Euroopassa 1314 ja 1319. Paleoklimatologien mukaan ilmasto olikin erittäin kylmä jo vuosina 1343-1362. Melko lämmintä oli vielä 1380 Euroopan kesät olivat viileitä ja talvet hyvin kylmiä vuosina 1429-1465.


text: Keskiajan Grönlannin jäässä näkyy melko vähän tulivuoren purkauksen aiheuttamia "happopiikkejä" noin 1100-1250 jos ei oteta lukuun Heklan ja Katlan purkauksia. Tuntematon tulivuori purkautui noin 1260 ja saattoi viilentää maan ilmastoa. Noin vuoden 1270 jälkeen keskivertokin happomäärä kasvoi selvästi.


text: Monesti siirtokuntien häviämisen syyksi väitetään ilmaston kylmenemistä välillä 1300-1450. Jo siirtokunnan alkuvaiheessa karjatalouden tarvitsema heinäsato oli vaihteleva, ja huonoina vuosina nälkä uhkasi. Mutta kun kylmä kausi alkoi, heinä ei kasvanut sitäkään vertaa.


text: Kasvukausi lyheni ja eroosio tuhosi pellot ja laitumet. Paleoklimatologien Ilmaston kylmenemisen väitetään pilanneen maatalouden ja karjanhoidon ja norjalaisten olleen kyvyttömiä omaksumaan eskimoiden käyttämiä tehokkaita pyyntivälineitä ja aloittamaan kalastusta. Tällöin tuli nälänhätä.. Kylmyys jäädytti meren ja esti hylkeiden nousun rannikolle varhain keväällä. Tällöin ihmiset eivät saaneet hylkeenlihaakaan grönlannin- ja kuplahylkeistä.


text: Väitettä tukisi kalanruotojen puuttuminen tunkioista. Toisaalta ihmisluista tehtyjen isotooppitutkimusten mukaan kalan osuus ravinnosta kasvoi ajan mittaan. Ravinnon huononemiseen saattaa viitata skandinaavisten luurankojen keskipituuden aleneminen. Kun rantojen jääpeite paksuni, ajopuita ei enää tullut.


text: Nälkää loi lyhyt, kylmä ja sumuinen kesä tai kostea alokuuDiamond 2005, s. 252., mikä haittasi heinän kasvua. Karibulle ja karjalle olivat ankaria pitkä ja luminen talvi, mikä lisäsi karjan syömän heinän tarvetta. Vuonojen vahva jäätyminen kesällä esti hylkeenpyynnin alkukesästä, ja meren lämpötilanmuutokset vaikuttivat kala- ja hyljesaaliisiinDiamond 2005, s. 253.. Läntisessä siirtokunnassa jopa 1 asteen lämpötilan lasku tuhosi heinäsadon monta peräkkäistä huonoa vuotta oli tuhoisa asutukselle. Ilmaston muutos toi ajojään rajan etelämmäs ja pidensi vaarallista merimatkaa siirtokuntiin. Skandinaavien purjehdukset muualta Euroopasta Grönlantiin harvenivat. Lopulta laivamatkojen väli oli noin 10 vuotta. Jäähtyminen saattoi romahduttaa osaltaan puukaupan Kanadan pohjoisimpien osien alkuasukkaiden kanssa.


text:
Norjalaiset saivat aikaan maaperän kulumisen nostamalla turvetta ja tuhoamalla maaperän luonnollisen kasvillisuuden. Keskiajalla eroosio oli pahinta Islannissa, missä maaperä on haurasta ja tuliperäistä. Grönlanninkin maaperä on silti melko eroosioherkkää, koska kasvukausi on viileä ja lyhyt ja ruokamultaa vähän.
Maaperässä on vähän savea ja humusta, jotka kostuttavat maan. Näin maa kuivuu helposti, kun tuulet puhaltavat monesti kovaaDiamond 2005, s. 271.. Kerrostumissa näkyy, miten ihmiset polttivat puut laidunmaaksiDiamond 2005, s. 267.. Pajut ja kuivut harvinaistuivat, heinät, saniaiset ja norjalaisten eläintensä rehuksi tuomat kasvit jne yleistyivät. Ruokamulta alkoi huuhtoutua järven, lopulta myös hiekka. Näin kokonaisten vuonolaaksojen multa ja kasvillisuus hävisi. Maaperä alkoi elpyä siirtokuntien 1400-luvulla tapahtuneen tuhon jälkeen. Kun puut hävisivät, jäi vain pajua, vaivaiskoivua ja katajaa, jotka sopivat vain pienten kotitalousesineiden tekoon. Nyt puuta hankittiin ajopuista, Norjasta ja Marklandiin tehdyistä matkoista.. Silti puusta oli niin paha pula, jotta sitä kierrätettiin, ja suuria puisia paneeleita ei ollut. Kun ihmiset polttivat ja hakkasivat puut ja pensaat ja lampaat söivät heinän, maaperä paljastui.


text: Voimakkaat tuulet kuljettivat ruokamultaa kilometrien päästä toisaalle. Jääkairausnäytteet ja maaperätutkimukset viittaavat eroosioon norjalaisten asuma-aikoihin. Qooroqvuonon suulla pintamaa kului pois, ja vain kivet jäivät. Myös turpeen käyttö rakennus- ja polttoaineena kulutti maaperää. Suuri grönlantilainen talo vei 4 hehtaarin alalta turvetta, seinien oli oltava jopa 2 metriä paksuja kylmyyden takia, ja kaiken lisäksi turvekerros piti uusia muutaman kymmenen vuoden tavoin norjalaisen sanonnan mukaan "ruoskimalla takaniittyä" eli ottamalla uutta turvetta.. Jo 25% laidunmaan menetys olis romahduttanut karjan määrän nälkärajalle. Kun Grönlannissa alettiin laiduntaa uudelleen lampaita vuonna 1924, järviin alkoi kulkeutua ruokamultaa, puut mm. katajat alkoivat hävitä ja heinien siitepöly lisääntyä niin kuin keskiajallakin. Lopulta puolet Grönlannin lampaista kuoli nälkään kylmänä talvena 1966-1967.


text: Norjan kuninkaan monopolimääräyksen takia grönlantilaisilla ei ollut lupaa käyttää omia kauppalaivojaan, joilla he olisivat voineet paeta ilmaston kylmenemistä. Grönlannin liikenne oli lähinnä Bergenin kauppiaiden yhteysaluksen varassa. Yhteysalus katosi 1367 tai 1369, eikä uutta tullut tilalle, kun Grönlanti ei enää kiinnostanut kauppiaita. Norjan piispoja taas saari kiinnosti kirkollisveron keruun takia, mutta he eivät saaneet varustettua laivoja Grönlantiin.


text: Grönlannin norjalaiset päälliköt ja kirkonmiehet tavoittelivat vain lyhyen aikavälin etuja, eivät ravinnon tuotannon monipuolisuutta ja vakauttaDiamond 2005, s. 295.. Päälliköt kasvattivat suuria määriä lampaita, jotta saisivat villaa vientiin maksuksi tuontitavaroista. Päälliköt tukivat jääkarhun taljojen ja mursun syöksyhampaiden hankkimiseen tähtäävää metsästystä Nordsetassa. He eivät edistäneet ravinnon metsästystä tai uusia metsästystekniikoita, joko eskimoilta saatuja tai itse kehitettyjä. Norjalaiset eristäytyivät pakanallisista inuiteista näitä halveksien. Tavalliselle ihmiselle hyödyllistä rautaa ei tuotu paljoa, sen sijaan hankittiin kelloja ja lasimaalauksia kirkkoihin.


text: Ilmastonmuutoksesta johtuva nälkä saattoi ajaa pienemmän siirtokunnan ihmisiä isomman maille. Sama toistui Gardarin siirtokunnassa; huonompien maiden ihmiset nälkiintyivät ensin, ja virtasivat parempien maille. Viimeinen piispa kuoli 1378. Tämän jälkeen yhteiskunnan johdon auktoriteetti heikkeni, eivätkä he kyenneet estämään ihmisiä teurastamasta karjaansa nälissään. Kun karjanhoito loppui köyhillä tiloilla, ihmiset koettivat tunkeutua parhaille tiloille.


text: Myös 1300-luvun puolivälissä Norjan kiinnostus Grönlantiin hävisi, koska se alkoi saada Grönlannista kuljetettavia kauppatavaroita helpommin muualta, turkiksia Venäjältä ja norsunluuta Afrikasta ja Aasiasta. Veistäjät eivät enää halunneet mursun syöksyhampaita kun parempaa norsunluuta oli nyt saatavilla, ja muutenkin luun kaiverrus ei ollut muodissa 1400-luvulla. Tanska, Norja ja Ruotsi yhdistyivät, mikä jätti Grönlannin siirtokuntien Norjan huonoon asemaan. Nämä muutokset vähensivät Norjan kiinnostusta lähettää laivoja Grönlantiin. Myös vuosien 1349-1350 rutto Norjan kanssa käytävää kauppaa pahoin, ja se saattoi rantautua Grönlantiinkin.


text: Inuitit mainitsevat "kablunat"-kansan, jonka kanssa he olivat ystäviä ja taistelivat. Kun norjalaiset tapasivat inuitit, he olivat mielissään. 1800-luvulla eläneen inuit-metsästäjä Aronin mukaan muuan ilkeä inuit-tyttö olisi yllyttänyt molempia käymään toistensa kimppuun. Yllytyksen takia ensin norjalaiset tappoivat inuit-naisia ja -lapsia miesten ollessa kaukana metsästämässä. Pari inuit-naista pääsi pakoon. Inuitit raivostuivat ja hyökkäsivät norjalaisten kimppuun jäävuoreksi naamioidulla umiakilla ja sytyttivät norjalaisten talon tuleen. Norjalaiset eivät huomanneet mitään ennen kuin oviaukko oli tulessa. Norjalaiset kuolivat liekkeihin ja pakoon yrittävät yhtä lukuun ottamatta inuitien nuoliin. Yksi norjalainen pääsi pakoon pienellä laivalla. Inuitit surmasivat riitaa haastaneen tytön.. Inuitit selvisivät ilmaston muutoksista, koska heidän metsästystapansa olivat arktisiin oloihin paremmin sopeutuvia, mm. hylkeen pyynti kajakeilla ja valaan pyynti umiakeilla.


text: Erään eskimojen kansantarinan mukaan mereltä tulleissa suurissa aluksissa purjehtineet ihmiset, ehkä portugalilaiset, englantilaiset tai saksalaiset merirosvot, saattoivat erään eskimon 1800-luvun puolivälissä kertoman tarinan mukaan hävittää erään siirtokunnan vieden asukkaat orjiksi käyden monta kertaa ihmisiä hakemassa.. Taloissa asuneet skandinaavit eivät liikkuvampien eskimojen tavoin kyenneet piiloutumaan ryöstelijöiltä. On tiedossa että englantilaiset kävivät kauppaa Grönlannin kanssa, ja portugalilaiset tutkimusmatkailijat kävivät Grönlannin rannikoilla noin vuonna 1500. Merirosvot toimivat näihin aikoihin, esimerkiksi Hansaliitto ryösti Bergenin Norjassa vuonna 1393.


text: Englantilaiset löytöretkeilijät Martin Frobisher ja John Davis löysivät Grönlannin uudelleen 1576–1587. He nousivat maihin ja kävivät kauppaa inuitien kanssa sekä sieppasivat inuiteja.


text: Tanskan kuninkaan Kristian IV:n tanskalais-norjalainen retkikunta kävi Grönlannissa 1605–1607, mutta purjehti itärannikolle, eikä näin ollen löytänyt siirtokuntaa. Monia muitakin retkikuntia kävi Grönlannissa 1600-luvulla, mutta norjalaisia ei löytynyt. Tanskalaiset Hans Egeden johtamat lähetyssaarnaajat saapuivat vasta 1721 ja aloittivat uuden aikakauden. Inuitit näyttivät Egedelle ensin läntisen siirtokunnan rauniot, sitten vuonna 1723 suuren itäisen siirtokunnan rauniot.


title: Keltapääamatsoni

text: Keltapääamatsoni ("Amazona oratrix") on amatsonien sukuun kuuluva papukaija.


title: Kaunoamatsoni

text: Kaunoamatsoni ("Alipiopsitta xanthops") on papukaijalaji. Se elää Brasiliassa ja Boliviassa. Se on luokiteltu silmälläpidettäväksi lajiksi elinympäristönsä tuhoutumisen takia.


title: The Ultimate Aural Orgasm

text: The Ultimate Aural Orgasm on Scooterin kahdestoista studioalbumi, joka julkaistiin 9. helmikuuta 2007. Australiassa albumi julkaistiin 4. kesäkuuta 2007. Albumi on Scooterin ensimmäinen, jolla on mukana Scooterin uusin jäsen Michael Simon.Deluxe Editionin bonus CD


title: Bigger

text: "Bigger" on yhdysvaltalaisen poikabändin Backstreet Boysin kappale, joka on toinen single heidän seitsemänneltä studioalbumiltaan, "This Is Us" . Sen on kirjoittanut ja tuottanut entinen säveltäjä ja tuottaja Max Martin, joka tuotti myös aikaisemman hitin "I Want It That Way".


title: Bigger

text: Kappaleen musiikkivideo kuvattiin ryhmän ollessa mainostamassa albumiaan "This Is Us" Tokiossa, Japanissa. Videon ohjasi Frank Borin. Video julkaistiin 2. marraskuuta 2009 ryhmän virallisella YouTube-sivustolla. Videossa ryhmä nähdään laulamassa Tokion kaduilla, ravintolassa useiden japanilaiseten naisten kanssa, laulamassa karaokea, 'countdown' -kellon edessä ja historiallisen japanilaisen rakennuksen edessä. Videon loppuessa ryhmä laulaa karaoke-juhlissa "la la la la la la la" osan kertosäettä.


title: Who’s Got the Last Laugh Now?

text: Who's Got the Last Laugh Now? on saksalaisen dance-yhtye Scooterin yhdestoista studioalbumi. Albumi julkaistiin Saksassa 4. marraskuuta 2005. Albumilta julkaistiin kaksi singleä: "Hello! (Good to Be Back)" sekä "Rock Bottom" ja "Apache" -kappaleista tehty yhdistetty remix-versio nimellä "Apache Rocks the Bottom!". Albumi oli myös yhtyeen viimeinen albumi, jolla oli mukana yhtyeen entinen jäsen Jay Frog.


title: Fed Cup 2009

text: Fed Cup 2009 oli 47:s naisten maajoukkueiden välinen tennisturnaus. Fed Cupin maailmanlohkossa pelasi kahdeksan joukkuetta. Italian Reggio di Calabriassa 7.–8. marraskuuta pelatussa loppuottelussa Italia voitti Yhdysvallat.


title: M1 (Yhdistynyt kuningaskunta)

text: M1 on etelästä pohjoiseen kulkeva, Lontoon ja Leedsin yhdistävä moottoritie Yhdistyneessä kuningaskunnassa. M1 oli Britannian ensimmäinen yhtenäinen kaupunkeja yhdistänyt moottoritieosuus, vaikkakin ensimmäinen moottoritie maassa oli Prestonin ohikulkutie, josta myöhemmin tuli osa M6-tietä.


title: M1 (Yhdistynyt kuningaskunta)

text: Tiellä on pituutta noin 311 kilometriä ja se on valmistunut neljässä vaiheessa. Suurin osa tiestä on otettu käyttöön vuonna 1959 ja vuosien 1965–1968 välisenä aikana. Tietä on jatkettu tämän jälkeen kummastakin päästä, eteläinen osa Lontooseen valmistui 1977, ja pohjoinen A1 tiehen yhdistyvä osuus 1999. Osa tiestä kuuluu Lontoon ja Doncasterin väliseen Eurooppatie 13:een, mutta sitä ei ole merkitty opasteisiin. Koska Yhdistyneen kuningaskunnan tiehallinto ei ole numerointia vahvistanut, eikä Eurooppateitä numeroivan UNECE:n jäsenmaiden keskenään tekemät sopimukset ole sitovia, E13 on olemassa lähinnä vain paperilla.


title: M1 (Yhdistynyt kuningaskunta)

text: Ensimmäisessä vaiheessa moottoritie avattiin liittymien 5 (Watford) ja 18 (Crick/Rugby) välillä 2. marraskuuta 1959.


title: Mind the Gap

text: Mind the Gap on saksalaisen dance-yhtye Scooterin kymmenes studioalbumi. Albumi julkaistiin Saksassa 8. marraskuuta 2004. Albumista on julkaistu myös Deluxe Edition.Deluxe Editionin CD 2


title: Krukenbergin tuumori

text: Krukenbergin tuumori on yleensä mahasyövän lähettämä etäpesäke munasarjoissa. Krukenbergin tuumori voi aiheuttaa oireita ennen mahassa olevaa primääriä kasvainta. Krukenbergin tuumori voi myös olla esimerkiksi rinta- tai suolisyövän etäpesäke. Kasvain on nimetty Friedrich Ernst Krukenbergin mukaan.


title: Ullakko

text: Ullakko eli vintti on talon ylimmässä kerroksessa suoraan harjakaton alla oleva tila. Ullakko on tavallisesti lämmittämätön ja sitä voidaan käyttää esimerkiksi säilytystilana. Ullakkotiloja saneerataan myös asumiskäyttöön, jolloin syntyneitä harjakattoisia asuntoja kutsutaan ullakkoasunnoiksi. Kattohuoneistoksi sanotaan ylellistä ullakkoasuntoa, joissa on kattoterassi, tai tasakattoisen kerrostalon katolla olevaa erillistä yksikerroksista rakennelmaa.


title: Joy: A Holiday Collection

text: Joy: A Holiday Collection on yhdysvaltalaisen laulaja-lauluntekijä Jewelin joulualbumi vuodelta 1999. Albumi sisältää cover-versioita tunnetuista joululauluista sekä Jewelin omia kappaleita. Albumia on myyty Yhdysvalloissa platinalevyyn oikeuttava 1 miljoona kappaletta. .


title: Minoru Miki

text: Minoru Miki (, 16. maaliskuuta 1930 Tokushima – 8. joulukuuta 2011) oli japanilainen säveltäjä.


title: Minoru Miki

text: Miki tunnetaan perinteisten japanilaisten soittimien käytön edistäjänä: hän sävelsi muun muassa kotokonserttoja. Lisäksi hänen tuotantoonsa kuuluu esimerkiksi Japanin historiaan liittyvien oopperoiden sarja. Miki sävelsi myös Aistien valtakunta –elokuvan musiikin.


title: Minoru Miki

text: Miki perusti vuonna 1964 Pro Musica Nipponian ja toimi sen taiteellisena johtajana kahdenkymmenen vuoden ajan. Hän kuoli 8. joulukuuta 2011.


title: Tyler Myers

text: Tyler Myers (s. 1. helmikuuta 1990 Houston, Teksas, Yhdysvallat) on kanadalais-yhdysvaltalainen jääkiekkopuolustaja, joka pelaa NHL-liigan Winnipeg Jetsissa. 203-senttinen Myers on NHL:n pisimpiä pelaajia ja häntä on verrattu Boston Bruinsin 206-senttiseen Zdeno Cháraan.


title: Tyler Myers

text: Myers muutti Houstonista Calgaryyn 10-vuotiaana. Hän pelasi juniorina neljä kautta Kanadan WHL-sarjan Kelowna Rocketsissa. Buffalo Sabres varasi Myersin vuoden 2008 NHL:n varaustilaisuudesa numerolla 12. Viimeisellä juniorikaudellaan 2008–2009 Myers voitti myös WHL:n mestaruuden ja hänet valittiin sarjan toiseen tähdistökentälliseen.


title: Tyler Myers

text: Myers teki kolmivuotisen tulokassopimuksen Sabresin kanssa toukokuussa 2009 ja saa 1,3 miljoonaa dollaria kaudessa. Tulokaskaudellaan Myers pelasi runkosarjan kaikki 82 ottelua ja teki niissä tehot 11+37=48. Hän voitti vuoden tulokkaalle annettavan Calder Memorial Trophyn. Myers oli runkosarjan 11. tehokkain puolustaja. Hän oli tulokkaiden pistepörssin kolmas edellään vain hyökkääjät Matt Duchene (Colorado Avalanche) ja John Tavares (New York Islanders).


title: Tyler Myers

text: Myers oli Sabresin tehokkain puolustaja myös kaudella , jolloin hän teki 80 runkosarjaottelussa tehot 10+27=37.


title: Tyler Myers

text: Kaudella Myers siirtyi Winnipeg Jetsiin suuressa pelaajakaupassa, jossa hänen kanssaan Winnipegiin matkasivat Drew Stafford, Brendan Lemieux ja Joel Armia. Buffalo sai kaupassa Evander Kanen, Zach Bogosianin ja Jason Kasdorfin.


title: Tyler Myers

text: Myers pelasi yhdet alle 20-vuotiaiden (2009) että alle 18-vuotiaiden (2008) MM-kilpailut. Hän voitti molemmista kultaa. Myers pelasi myös miesten MM-kilpailuissa 2010 ja 2014.


title: William Ernest Henley

text: William Ernest Henley (23. elokuuta 1849 Gloucester – 11. heinäkuuta 1903 Woking) oli brittiläinen runoilija ja taidekriitikko. Hänen tunnetuin runonsa on "Invictus" (1875), jota lainataan Clint Eastwoodin samannimisessä elokuvassa vuodelta 2009.


title: William Ernest Henley

text: Henley sairastui luutuberkuloosiin ja joutui amputoiduksi 1860-luvulla. Hän kirjoitti moniin taidelehtiin. Hän oli Robert Louis Stevensonin ystävä ja työtoveri, joka oli osaltaan luomassa James McNeill Whistlerin mainetta ja joka toi Auguste Rodinin suuren yleisön tietoisuuteen. Rodinin muotokuva Henleystä on National Portrait Galleryssä Lontoossa.


title: Potemkinin kulissit

text: Potemkinin kulissit tarkoittaa tilanteen antaman vaikutelman lavastamista paremmaksi kuin se todellisuudessa on. Käsite Potemkinin kulissit sai alkunsa, kun ruhtinas Grigori Potjomkin määräsi tien varren asujaimistojen julkisivut kunnostettavaksi keisarinna Katariina II:n Krimin matkan varrella vuonna 1787. Aikalaistarinat kertovat, että paikoin pystytettiin jopa tyhjiä julkisivuja alueen vaurauden merkiksi ja kansalaisia ja koululaisia määrättiin pukeutumaan parhaimpiinsa ja tulemaan tienvarteen tervehtimään keisarinnaa. Paikallisviranomaisten tarkoitus oli Potemkinin kulisseilla miellyttää valtaa pitäviä antamalla alueensa kehityksestä ja kansan hyvinvoinnista todellisuutta parempi kuva.


title: Potemkinin kulissit

text: Tarinoita Grigori Potjomkinin tarkoituksella lavastamista ”Potemkinin kylistä” pidetään suurelta osin fiktiivisinä.


title: Potemkinin kulissit

text: Venäjän keisarin matkareitille pystytettyjä julkisivuja ja puutarhoja, jotka rakennettiin vaatimattoman todellisuuden verhoksi ainoastaan keisarillista seuruetta varten kertomaan alueen asutuksesta, sen siisteyttä ja idyllistä, kutsutaan suomen kielessä Potemkinin kulisseiksi. Muualla maailmassa näitä lavasteita kutsutaan Potemkinin kyliksi. Saksalainen historioitsija Gerhard Prause, joka on erikoistunut historiallisten tarujen puolueettomaan tutkimiseen, sanoo kuitenkin eräässä teoksessaan, että koko väite "Potemkinin kylistä" olisi vain saksalaisen diplomaatin liikkeelle panema, keisarinnan vahingoittamiseen tähdännyt ilkeämielinen juorupuhe.


title: Potemkinin kulissit

text: Valtaapitävien vierailuihin liittyy muuallakin maailmassa ympäristön kunnostamista ja kerjäläisten siirtämistä pois näkyvistä. Aleksandr Pantšenkon mukaan Potemkin todellakin rakennutti kaupunkeja ja kyliä keisarinnan matkareitin varrelle, mutta niitä ei rakennettu lavastamistarkoituksessa Kuljettamalla suuria kankaille maalattuja kuvia kylistä ja asumuksista ja ajamalla lammaslaumoja öisin keisarinnan tulevan reitin varrelle Potemkinin tarkoitus oli osoittaa, miltä tämä valtava alue näyttäisi tultuaan sivistyksen piiriin.


title: Potemkinin kulissit

text: Sotamarsalkka Potjomkinin ja keisarinna Katariinan läheinen suhde merkitsi, että keisarinna todennäköisesti oli kulisseista tietoinen. Näin kulissit olisikin tarkoitettu keisarinnan seurueen mukana matkaaville ulkomaiden lähettiläille. Potemkinin ansioita on Etelä-Ukrainan erämaiden asuttaminen. Hänen perustamiaan kaupunkeja ovat muun muassa Sevastopol ja Jekaterinoslav (nykyinen Dnipro). Potemkin oli merkittävä valtiomies, vaikka "Potemkinin kulissit" ovat jääneet elämään varsinkin poliittisessa retoriikassa.


title: Sheffield (albumi)

text: Sheffield on saksalaisen dance-yhtye Scooterin seitsemäs studioalbumi. Albumi julkaistiin 20. heinäkuuta 2000 Saksassa. Sen julkaisi Sheffield Tunes -levy-yhtiö.


title: Kultamamo

text: Kultamamo ("Drepanis pacifica") on sukupuuttoon kuollut peippoihin kuuluva varpuslintu. Laji eli Havaijin pääsaarella ja viimeinen varma havainto elävästä linnusta on vuodelta 1899.


title: Kultamamo

text: Kooltaan kultamamo oli noin 23 cm. Lajin sukupuolet muistuttivat ulkonäöltään toisiaan. Linnun selkä, siivet, pää, rinta, vatsa ja pyrstö olivat väriltään kiiltävän mustat. Kultamamon alaselkä, siipien kupeet ja siipien alaosat sekä perä olivat väriltään kirkkaan keltaiset. Siivissä oli myös valkoinen laikku. Lajin nokka oli hyvin pitkä ja alaspäin kaartuva.


title: Kultamamo

text: Kultamamoa tavattiin Havaijin pääsaarelta. Lajin elinympäristöä olivat kosteat metsät, jotka sijaitsivat pääasiassa alankomailla, alle 1 200 metrin korkeudella. Kultamamon ravinto koostui pääasiassa kukkien medestä, jota se imi pitkällä kaarevalla nokallaan. Tämän lisäksi linnun on raportoitu syöneen myös hyönteisiä.


title: Kultamamo

text: Keltamamoja pyydystettiin suuria määriä höyhenten vuoksi, mikä vaikutti lajin harvinaistumiseen. Lajin häviämisen katsotaan kuitenkin johtuneen pääasiassa sopivien elinympäristöjen tuhoutumisen ja sairauksien vuoksi.


title: Kultamamo

text: Havaijilla keltahöyheniset linnut olivat suhteellisen harvinaisia ja niiden höyheniä pidettiin hyvin arvokkaina. Tämän vuoksi kultamamoja pyydystettiin ja niiden keltaisia ja mustia höyheniä käytettiin perinteisten viittojen tekemiseen. Viittoja käyttivät hallitsijat ja merkittävät havaijilaiset, joita kutsutaan nimellä ali‘i. Yksi kookkaimmista kultamamon höyhenistä tehdyistä viitoista on noin metrin pitkä ja kuului Kamehameha I:lle. Nykyään viittaa säilytetään Bernice P. Bishop Museumissa Havaijilla. Höyhenistä tehtiin myös seppeleitä, joita käyttivät merkittävät naishenkilöt.


title: Back to the Heavyweight Jam

text: Back to the Heavyweight Jam on saksalaisen dance-yhtye Scooterin kuudes studioalbumi. Albumi julkaistiin yhtyeen kotimaassa 27. syyskuuta 1999.


title: Back to the Heavyweight Jam

text: Albumista julkaistiin "Fuck the Millenium Edition" joulukuussa 1999. Se sisälsi alkuperäisen CD:n lisäksi bonus CD:n.


title: Pertti Hannus

text: Pertti ”Pakeri” Hannus on suomalainen muusikko, pastori ja musiikinopettaja. Hannus soitti 1970-luvun alussa porilaisessa rock-yhtyeessä nimeltä Elonkorjuu. Hän palasi yhtyeeseen vuosien tauon jälkeen vuonna 2004. Pakeri soittaa rumpuja yhtyeessä. Hannus toimii useissa porilaisissa peruskouluissa musiikinopettajana.


title: No Time to Chill

text: No Time to Chill on saksalaisen dance-yhtye Scooterin viides studioalbumi. Albumi julkaistiin yhtyeen kotimaassa 20. heinäkuuta 1998.


title: Sebastian Rejman

text: Sebastian Rejman (s. 13. tammikuuta 1978) on suomalainen muusikko, näyttelijä ja juontaja, joka tunnetaan The Giant Leap -yhtyeen laulaja-kitaristina. Hän vastaa yhtyeen kappaleiden sävellyksestä ja sanoituksesta Petri Somerin kanssa.


title: Sebastian Rejman

text: Giant Leapin jäätyä toistaiseksi esiintymistauolle Sebastian perusti uuden yhtyeen nimeltään Sebastian & The 4th Line Band.


title: Sebastian Rejman

text: Rejman on kotoisin Helsingin Kalliosta. Hän aloitti kitaransoiton ja laulamisen 14-vuotiaana. Musiikillisina esikuvinaan hän pitää Elvis Presleyä ja Bruce Springsteeniä.


title: Sebastian Rejman

text: Rejman oli mukana Nelosen "Kuorosota"-viihdeohjelmassa keväällä 2010, missä hän johti Helsingin kuoroa. Helsingin kuoro putosi kisasta ensimmäisenä.


title: Sebastian Rejman

text: The Giant Leap-yhtyeen kappaleiden lisäksi Rejman ja Somer tekivät Lasse Wikmanin ja Samppa Komokallion kanssa Taikakuulle kappaleen "Hauraalla jäällä". Rejman myös sävelsi Esa Niemisen kanssa Riku Torkkelille kappaleen "Hetki me vaan lennettiin".


title: Sebastian Rejman

text:
Vuodesta 2012 lähtien Rejman on toiminut myös tv-juontajana sillä hän juonsi Talentin yhdessä Lorenz Backmanin kanssa. Sen jälkeen hän on juontanut Splashia sekä toiminut backstage-reportterina The Voice of Finlandissa.
Vuonna 2014 hän toimii juontajana Jukebox-ohjelmassa ja lisäksi hän juonsi We Want More-ohjelman loppukonsertin yhdessä Kristiina Komulaisen kanssa.
Vuodesta 2018 hän on näytellyt sairaalasarjassa "Syke" akuuttilääkäri Jesseä.


title: Sebastian Rejman

text: Rejman edustaa Suomea vuoden 2019 Eurovision laulukilpailussa Tel Avivissa Israelissa yhdessä Daruden kanssa.


title: Sebastian Rejman

text: Rejman on kihloissa näyttelijä Iina Kuustosen kanssa ja heillä on kaksi lasta, vuoden 2011 syyskuussa syntynyt Bruno-niminen poika ja tammikuussa 2019 syntynyt, vielä nimetön tytär.


title: Age of Love (albumi)

text: Age of Love on saksalaisen dance-yhtye Scooterin neljäs studioalbumi. Albumi julkaistiin yhtyeen kotimaassa 25. elokuuta 1997. Albumi on Scooterin viimeinen, jolla oli vielä mukana yhtyeen entinen jäsen Ferris Bueller. Bueller aloitti soolouran vuonna 1998.


title: Lawrence Klein

text: Lawrence Robert Klein (14. syyskuuta 1920 Omaha, Nebraska – 20. lokakuuta 2013 Gladwyne, Pennsylvania) oli yhdysvaltalainen taloustieteilijä. Hänet tunnetaan erityisesti ekonometristen suhdannemallien kehittäjänä sekä soveltajana. Kleinille myönnettiin Nobelin taloustieteen palkinto vuonna 1980.


title: Lawrence Klein

text: Lawrence Robert syntyi Leo Byron Kleinin ja Blanche o.s. Monheitin kolmilapsisen perheen keskimmäiseksi. Hän kävi julkista koulua Omahassa. Hän kertoi 1930-luvun laman vaikuttaneen merkittävästi intellektuaaliseen ja ammatilliseen uraansa. Klein kertoi olleensa jo varhain kiinnostunut matematiikasta ja hän opiskeli matematiikkaa Los Angeles City Collegessa.


title: Lawrence Klein

text: Valmistuttuaan Kalifornian yliopistosta, Berkeleysta, 1942, Klein opiskeli MIT:ssa taloustieteilijä Paul Samuelsonin johdolla. Hän väitteli tohtoriksi (PhD) 1944.


title: Lawrence Klein

text: Seuraavat neljä vuotta Klein tutki ekonometriaa Chicagon yliopistossa ja vuodet 1948–1950 hän työskenteli National Bureau of Economic Research -toimistossa. Michiganin yliopiston Survey Research Centerissä hän toimi vuodet 1949–54, minkä jälkeen hän työskenteli Oxfordin yliopiston tilastotieteen instituutissa.


title: Lawrence Klein

text: Vuodesta 1958 Klein työskenteli Pennsylvanian yliopistossa, jonka Wharton Schoolissa hänet nimitettiin Benjamin Franklin -professoriksi taloustieteissä 1968. Hän jäi eläkkeelle 1991.


title: Lawrence Klein

text: Klein tunnetaan makrotaloudellisten mallien kehittämisen uranuurtajana ja hänen ensimmäisiä kuuluisia tutkimuksiaan oli toisen maailmansodan jälkeisten taloudellisten olojen kehittymisen oikea ennustaminen. Useimmat taloustieteilijät olivat ennustaneet sodan loppumisen johtavan uuteen lamaan, kun Klein puolestaan ennusti kulutustuotteiden puutteen ja sodasta palaavien sotilaiden ostovoiman lisääntymisen ehkäisevän lamaa.


title: Lawrence Klein

text: Kleinin tutkimus tuotti useita yksityiskohtaisia ja kehittyneitä ekonometrisia suhdannemalleja, joita käytettiin laajalti ennustamaan kansantalouden tuotantoa, vientiä, investointeja ja kulutusta. Whartonin malleista tuli käsite. LINK-projektin nimellä tunnettu kunnianhimoinen hanke kokosi dataa lukuisista teollistuneista, keskusjohtoisista ja kehitysmaista, jota käytettiin ennustamaan kaupan kehitystä ja pääomien liikkeitä ja testaamaan talouspolitiikan muutosideoita.


title: Wicked!

text: Wicked! on saksalaisen dance-yhtye Scooterin kolmas studioalbumi. Albumi julkaistiin Saksassa 24. lokakuuta 1996. Albumi julkaistiin vain seitsemän kuukautta myöhemmin, kuin Scooterin edellinen "Our Happy Hardcore" -albumi.


title: Our Happy Hardcore

text: Our Happy Hardcore on saksalaisen dance-yhtye Scooterin toinen studioalbumi. Albumi julkaistiin Euroopassa 28. maaliskuuta 1996.


title: Dreams to Reality

text: Dreams to Reality on Cryo Interactiven vuonna 1997 julkaistu peli, jossa pelaaja ohjaa Dunkania, jonka täytyy pelastaa unimaailmat ("The Worlds of Dream").


title: ...And the Beat Goes On!

text: ...And the Beat Goes On! on saksalaisen dance-yhtye Scooterin debyyttialbumi. Albumi julkaistiin 3. maaliskuuta 1995.


title: Bones (2. tuotantokausi)

text: Yhdysvaltalaisen televisiosarjan Bones toinen tuotantokausi alkoi Yhdysvalloissa ja sisälsi yhteensä 21 jaksoa. Erikoisagentti Seeley Boothin ajaessa tri Brennania rikospaikalle, he keskustelevat Brennanin lomasta ja hänen päätöksestään jatkaa isänsä etsimistä tämän varoituksesta huolimatta (jaksossa "Nainen menneisyydestä"). He saapuvat rikospaikalle, jossa juna oli törmännyt raiteille parkkeerattuun autoon. Senaattori tapettiin ja ex-koripalloilija näytti olleen auton ratissa. Booth esittelee Brennannin tämän uudelle pomolle, tri Camille Saroyanille, jonka tri Goodman palkkasi oikeustieteellisen osaston johtajaksi Jeffersonian instituuttiin.


title: Bones (2. tuotantokausi)

text: Brennanin kollegat tri Jack Hodgins ja Angela Montenegro ajattelevat Brennanin ansainneen viran oikeustieteellisen osaston johdossa. Angela huomaa Boothin ja Camillen käyttäytyvän toistensa seurassa kuten he tuntisivat entuudestaan.


title: Bones (2. tuotantokausi)

text: Tapauksen tutkinnoissa paljastuu, että auton kuski oli Warren Lynch, entinen koripalloilija. Pian paljastuu, että Lynch oli heroiiniaddikti ja, että hän kuoli useita tunteja ennen kuin auto pysäköitiin raiteille. Zackin rekonstruoinnissa kuitenkin paljastuu ja Angelan kasvojen rekonstraatio paljastaa, että kuljettaja ei ollut Warren Lynch. Booth ja Brennan löytävät Lynchin sairaalasta. Tutkiessaan enemmän selviää, että Warren ja tämän yksityisetsivä, Rick Turco olivat osallisina juonen alusta saakkaa ansaitakseen rahaa.


title: Bones (2. tuotantokausi)

text: Samaan aikaan mielipuoli, joka tappoi oman perheensä tappaa Brennanin äidin murhanneen miehen vankilassa. Kun Brennan saa selville isänsä käskeneen hakata vaimonsa murhaajan, Brennan alkaa miettiä onko hänen isänsä sittenkään hyvä ihminen ja pitäisikö hänen lakata etsimästä isäänsä. Kun Brennan vihdoin suostuu Boothin ehdotukseen puhua äidilleen ja laskea kukkia tämän haudalle, hän saa selville isänsä vierailleen haudalla ja kaipaavan syvästi vaimoaan.


title: Bones (2. tuotantokausi)

text: Booth ja Brennan tutkivat naisen ja sikiön jäänteitä, jotka löydettiin Delaware Baysta. Juuri naimisiin menneen raskaana olleen naiseen mysteerinen katoaminen vuotta aikaisemmin oli ollut suuri valtakunnallinen uutinen ja naisen mies oli ollut tapauksen pääepäilty. Boothin ja Brennanin mennessä kuulustelemaan miestä tämä on kadonnut, jonka vuoksi Booth lähettää partion tämän perään. Booth ei pidä siitä, että hänen ex-tyttöystävänsä antaa heidän poikansa viettää niin paljon aikaa tämän poikaystävän kanssa.


title: Bones (2. tuotantokausi)

text: Jäteautosta löytyy nuoren miehen ruumis, joka on ollut kadoksissa lähes kolme viikkoa. Kun tutkimukset paljastavat nuoren kasvattivanhempien kasvattaman tytön olevan pääepäilty, Brennan ei pidä siitä kuinka muu tiimi panee kaiken vastuun kasvattiohjelman niskoille - jonka osana hän on itsekin ollut. Jännitteet kasvavat Camillen ja Brennanin välillä.


title: Bones (2. tuotantokausi)

text: Kaivettuaan maasta nuoren tytön luurangon, Booth ja Brennan tajuavat etteivät käsittele tavallista tapausta. Laboratoriossa varmistetaan, että murhaaja on kuolemaan tuomittu mies, jonka he nappasivat edellisen tapauksen yhteydessä. Ruumiista löytyy johotlanka, joka johtaa toisen uhrin luo - joka on vain viikon vanha. Brennanin ja tiimin täytyy selvittää kryptisten johtolankojen merkitys löytääkseen sarjamurhaajan apulaisen. Asiat muutuvat pahemmiksi kun tiimi saa selville seuraavan uhrin olevan vielä hengissä. Kaikkien täytyy testata rajojaan kilpaillessaan kelloa vastaan ennen kuin nuoresta tytöstä tulee seuraava uhri.


title: Bones (2. tuotantokausi)

text: Mies löydetään kemikaaleilla täytetystä kylpyammeesta, joka johtaa tiimin miehen suojelemien salaisuuksien luo. Tapaus monimutkaistuu kun Booth ja Brennan saavat selville, että uhrilla oli kaksi vaimoa joilla oli lapsia sekä raskaana oleva tyttöystävä. Pian he saavat tietää, että tapaukselle on kaksi epäiltyä, joilla on sama motiivi.


title: Bones (2. tuotantokausi)

text: Booth ja Brenna tutkivat hotellissa tapahtuneen räjähdyksen aiheuttamaa kuolemaa. Asiat mutkistuvat kun tapauksen pääepäilty ilmenee olevan diplomaattisen immuniteetion suojelema.


title: Bones (2. tuotantokausi)

text: Tiimi tutkii 9-vuotiaan lapsimissin kuolemaa. Tytön kanssa kilpailleiden tyttöjen vanhemmista ja sisaruksista tulee pian mahdollisia epäiltyjä. Brennan tekee suuren virheen kun hän ja Booth vierailevat steppauskurssilla, josta he luulevat löytävänsä tietoa tappajasta. Hodgins ja Angela menevät treffeille, jotka sujuvat melko hyvin, vaikka kaikki muut sitä epäilivätkin.


title: Bones (2. tuotantokausi)

text: Kun viisi vuotta aikaisemmin kadonneen liittovaltion syyttäjän luuranko löydetään aavikolta Las Vegasin läheltä, tiimin epäilykset kohdistuvat gangstereihin. Pian tiimi löytää naisen ruumiin vain muutaman jaardin päästä syyttäjän ruumiista, ja epäilevät saman henkilön murhanneen molemmat. Naisen vammat saavat Brennanin uskomaan, että nainen kärsi väkivallasta elinaikanaan. Kun uhrin mies kieltää satuttaneensa vaimoaan, tiimi johdetaan Vegasiin, jossa nimetön johtolanka vie heidät vedonlyönnin ja alamaailman taisteluklubin maailmaan, jossa Booth ja Brennan toimivat peitetehtävässään. Yrittäessään selvittää mysteerin Booth riskeeraa oman henkensä.


title: Bones (2. tuotantokausi)

text: Viisi vuotta aikaisemmin kidnapattujen teini-ikäisten kaksospoikien ruumiiy löydetään. Booth ja Brennan seuraavat Haudankaivajan tunnetun kuuluisan sarjamurhaajan jättämiä johtolankoja. Hänen tyylinsä on kidnapata ja haudata uhrinsa, jonka jälkeen hn vaatii lunnaita. Jos lunnaita ei makseta, uhrit jätetään kuolemaan. Tutkimusten aikana Brennanista ja Hodginsista tulee sarjamurhaajan viimeisimmät uhrit ja heidän täytyy ratkaista oma kidnappaamisensa maanalaisesta haudasta käsin.


title: Bones (2. tuotantokausi)

text: Tutkimusten johtaessa valokuvaajaopiskelijan kuolemaan, joka työskenteli 1700-luvulla metsissä vainonneen päättömän noidan legendasta kertovan dokumentin parissa, Brennanin ja uhrin veljen välille syntyy vahva side. Booth ja Brennan keskustelevat työn ja yksityiselämän sekoittamisesta.


title: Bones (2. tuotantokausi)

text: Booth ja Brennan käsketään tutkimaan murhapaikkaa, josta löydettiin miehen ruumis jonka sisäelimet oli poistettu ja joka oli poltettu ja ripustettu liittovaltion rakennuksen katolle. Ruumiista lötdetyt todisteet johtavat 30 vuotta vanhaan tapaukseen ja Brennanin isään. Samaan aikaan Zack täydentää väitöskirjaansa ja pyytää apua kollegoiltaan.


title: Bones (2. tuotantokausi)

text: Booth ja Brennan käsketään sarjamurhaaja Howard Eppsin selliin tunnistamaan sellistä löytynyt ruumis. Heidän yllätyksekseen hiiltyneet jäännökset eivät kuulu Eppsille. Pian selviää, että Epps on paennut ja on matkalla kostamaan. Kostoon liittyy muun muassa Boothin nuori poika, Parker. Tapauksen vaarallisuuden vuoksi Brennan saa FBI:n suojelun puolelleen. Cam hengittää myrkkykaasua suorittaessaan ruumiinavausta, jonka vuoksi hänen henkensä joutuu vaaran.


title: Bones (2. tuotantokausi)

text: Brennanin täytyy toimia toisen FBI:n agentin kanssa - agentti Sullivanin - Boothin jouduttua terapiaan. He tutkivat college-opiskelijan kuolemaa, joka otti osaa "Hottie Student Body" videoon ja jonka ruumis löytyi alligaattorin sisältä. Sulliva pyytää Brennania ulos.


title: Bones (2. tuotantokausi)

text: Booth ja Brennan tutkivat kuolleena kotoaan löydetyn Terence Bacroftin, yhden Jeffersonian suurimman lahjoittajan kuolemaa. Hodgins vaarantaa laboratorion maineen poistaessaan johtolankoja, jotka saattaisivat yhdistää hänet Bancroftin perheeseen ja koko tapaukseen. Tämän vuoksi Brennanin täytyy tehdä tärkeä päätös tiimistään. Booth jatkaa terapiassa käyntiä, vaikka saikin tri Wyattilta luvan käyttää taas asettaan.


title: Bones (2. tuotantokausi)

text: Kun Brennanin uudesta kirjasta tulee suuri hitti, murha osoittautuu kirjassa ensimmäisenä tapahtuvan murhan jäljitelmäksi. Kun kaksi muutakin ruumista osoittautuu kirjassa esiintyneiden tapojen mukaan murhatuiksi, Brennan uskoo kaikkien kolmen murhan olleen eri henkilöiden suorittamia.


title: Bones (2. tuotantokausi)

text: Tiimi tutkii aasialaisen naisen kuolemaa, joka löydettiin luuttomana joesta. Sully ehdottaa Brennanille jotain jota tämä ei odottanut.


title: Bones (2. tuotantokausi)

text: Vesijohto rikkoutuu keskellä hautausmaata, jonka vuoksi arkut nousevat maan pinnalle. Brennan kutsutaan tunnistamaan jäänteet, jotta ne voitaisiin uudelleen haudata. Tutkiessaan jäänteitä Brennan saa selville, että osa jäänteistä on ollut haudattuna vain viisi päivää, vaikka hänelle kerrottiin ettei hautausmaalle olla haudattu ketään 50 vuoteen. Samaan aikaan Booth päättää tuoda Brennanin terapiaan, jotta he voivat selvittää suhdettaan. Asiat Hodginsin ja Angelan välillä muuttuvat kiihkeiksi Hodginsin tehdessä rohkean teon.


title: Bones (2. tuotantokausi)

text: Booth ja Brennan tutkivat betonista löydettyä osittaista luurankoa. Booth arvelee syyllisen olevan rikollisperheen jäsen - Hugh Kennedy -, mutta kun hän kuulee, että Hugh poltettiin kuolleeksi autossa asiat monimutkaistuvat. Booth saa selville, että Hugh on itse asiassa elossa, mutta joutuu pian tämän kidnappaamaksi. Brennanin täytyy löytää Booth ennen kuin tämä loukkaantuu, mutta se osoittautuukin luultua vaikeammaksi ja lopulta Brennan tekee uskomattomia tekoja vain pelastaakseen Boothin.


title: Bones (2. tuotantokausi)

text: Salaperäinen kuollut mies löydetään kraatterista ruumis litistyneenä aivan kuin hän olisi tippunut taivaalta. Brennan ja Booth yrittävät saada selville kuka mies oli Hodginsin päätellessä kyseessä olevan avaruusolentoja sisältävä salaliitto. Booth ja Brennan saavat selville, että mies oli astronautti ja vaikeaselkoinen tapaus alkaa selvitä.


title: Bones (2. tuotantokausi)

text: Vanhasta kivitalosta löydetään hohtavia luita jolloin Brennan ja Booth kutsutaan tutkimaan tapausta. He pitävät tapausta outona kun paljastuu, etteivät luut ole radioaktiivisia eikä heillä ole hohdolle muuta selitystä. Kun uhri tunnistetaan tiimi yrittää selvittää murhatavan.


title: Bones (2. tuotantokausi)

text: Nuoren naisen mädäntynyt ruumis löydetään ostoskärryistä, mutta ikääntymissairauden vuoksi Angela rekonstruoi hänet 80-vuotiaaksi naiseksi. Booth ja Brennan tutkivat tapausta ja heidät johdetaan uhrin entisen huoltajan luokse, mutta johtolanka on hatara ja heillä on ongelmia saada selville kuka tappaisi nuoren viattoman naisen. Samaan aikaan Max Keenan, Brennanin isä näyttäytyy mukanaan tietoa menneisyydestä. Hodgins ja Angela kävelevät pitkin alttaria, mutta kaikki ei suju kuten piti.


title: Rəşid Behbudov

text: Rəşid Məcid oğlu Behbudov (ven. Рашид Маджид оглы Бе́йбутов, "Rašid Madžid ogly Beibutov"; 14. joulukuuta 1915 Tbilisi – 9. kesäkuuta 1989 Moskova) oli azerbaidžanilainen neuvostolaulaja (lyyrinen tenori).


title: Rəşid Behbudov

text: Rəşid Behbudov aloitti uransa Tbilisissä azerikansanlaulujen esittäjänä. Vuosina 1933–1944 hän toimi Jerevanin ja vuosina 1944–1956 Bakun filharmonian solistina, vuosina 1957–1959 Azerbaidžanin konserttiyhtyeen taiteellisena johtajana ja vuodesta 1966 perustamansa Azerbaidžanin lauluteatterin johtajana. Hänet tunnetaan myös venäläisiä, iranilaisia, turkkilaisia, arabialaisia ja intialaisia lauluja esittäneenä viihdetaiteilijana, joka konsertoi usein Neuvostoliiton ulkopuolella. Ajoittain hän esiintyi Axundoville nimetyn Azerbaidžanin ooppera- ja balettiteatterin näytelmissä. Behbudovin parhaita rooleja ovat Balaş Fikrət Əmirovin oopperassa "Sevil" sekä Əsgər Üzeyir Hacıbəyovin musiikkikomediassa "Arşın Mal Alan", jonka filmatisoinnista hän sai Stalin-palkinnon vuonna 1946.


title: Rəşid Behbudov

text: Vuonna 1959 Behbudoville myönnettiin Neuvostoliiton kansantaiteilijan ja vuonna 1980 sosialistisen työn sankarin arvonimet. Hänet on palkittu Työn punaisen lipun kunniamerkillä. Laulaja toimi Neuvostoliiton korkeimman neuvoston edustajana.


title: Danny Fields

text: Danny Fields (s. 1941) on yhdysvaltalainen toimittaja ja kirjailija. Hän oli yksi vaikuttavimmista hahmoista New Yorkin underground- ja punkpiireissä 1960-luvulta aina 1980-luvulle saakka.


title: Danny Fields

text: Fields kasvoi Richmond Hillsissä, New Yorkin Queensissä. Valmistuttuaan vuonna 1959 Pennsylvanian yliopistosta hän pääsi Harvardin yliopistoon, mutta keskeytti opintonsa ensimmäisenä vuonna. Vuonna 1960 hän muutti Manhattanin Greenwich Villageen ja ilmoittautui New Yorkin yliopistoon. Hän kietoutui tiiviisti keskikaupungin versoavaan musiikki- ja taideskeneen, jonka mielletään usein ottaneen punk-kulttuurin ensiaskeleet.


title: Danny Fields

text: Fieldsin työskennellessä musiikkilehden toimittajana hän alkoi käydä tunnetussa taiteilijabaarissa nimeltä Max's Kansas City. Paikan kautta hän kehitti yhteytensä Andy Warholin Factoryn sosiaalisiin ympyröihin. Toisinaan Fields jakoi asuntonsa Factoryn näyttelijän Edie Sedgwickin kanssa, ja lisäksi hän huolehti Warholin sponsoroimasta Velvet Undergroundista tämän varhaisina vuosina. Fields oli yksi musiikkibisneksen ensimmäisistä julkihomoista.


title: Danny Fields

text: Fields isännöi radio-ohjelmaa newjerseyläisellä kanavalla WFMU, ja työskenteli samanaikaisesti Elektra Recordsilla tiedottajana. Elektra, joka tunnettiin pääasiassa folkmusiikin yhtiönä, saavutti valtavaa menestystä levymarkkinoilla Fieldsin kiinnittämällä rockyhtyeellä The Doors. Lisäksi yhtiö palkkasi Fieldsin bändin tiedottajaksi välittämättä siitä, että tämä ja yhtyeen keulakuva Jim Morrison inhosivat toisiaan. Tämä on käynyt ilmi lukuisten haastattelujen perusteella.


title: Danny Fields

text: Syyskuussa 1968 Fields matkusti Detroitiin ja Ann Arboriin kahden WFMU:n tiskijukan suosituksesta. Hän näki yhtyeet MC5 ja The Stooges, ja kehotti sitten Elektraa ottamaan nämä listoilleen. Molemmat yhtyeet vaikuttivat merkittävästi Yhdysvaltojen ja Ison-Britannian punk-kulttuurin kehitykseen.


title: Danny Fields

text: Vuonna 1975 Fields näki Ramonesin legendaarisella CBGB's-klubilla, ja auttoi yhtyettä pääsemään Sire Recordsin talliin. Vuonna 1976 Fieldsin toimiessa bändin managerina Linda Steinin kanssa, hän vei yhtyeen Englantiin. Ramones teki siellä uskomattoman vaikutuksen inspiroiden nuorta kehittyvää punkliikettä ja perusteilla olevia yhtyeitä, kuten esimerkiksi Sex Pistolsia ja The Clashia. Ramonesin levyt "Ramones", "Leave Home" ja "Rocket to Russia" äänitettiin Fieldsin johdolla.


title: Danny Fields

text: Fieldsin hylättyä musiikkibisneksen hän osallistui Warholin näyttelijä Cyrinda Foxen elämäkerran" Dream On" kirjoittamiseen. Sittemmin hän kirjoitti myös teoksen "Linda McCartney: A Potrait", jonka CBS muutti minisarjaksi.


title: Danny Fields

text: Myöhemmin Fields on kuitenkin manageroinut muitakin esiintyjiä, kuten The Modern Loversia ja Steve Forbertia. Fieldsin löytö on myös amerikkalaisräppäri Paleface, jonka managerina hän toimi ja jota hän auttoi solmimaan levytyssopimuksen.


title: Danny Fields

text: Nykyään Fields asuu New Yorkissa. Legs McNeilin ja Gillian McCainin vuonna 1996 julkaisema punkin esihistoria "Please Kill Me" on omistettu hänelle. Perusteina olivat Fieldsin "loistava musiikkimaku" ja "hersyvä huumorintaju", ja lisäksi häntä kuvailtiin "teräväksi kuin partaveitsi" ja "ikuisesti porukan cooleimmaksi tyypiksi."


title: Danny Fields

text: Vuonna 1980 julkaistun Ramonesin "End of the Century" -albumin kappale "Danny Says" viittaa Danny Fieldsiin.


title: Olympiakomitea

text: Olympiakomitea voi tarkoittaa:


title: Bülbül

text: Bülbül (ven. Бюль-Бюль, "Bjul-Bjul"; oikealta nimeltään Murtuza Məşədi Rza oğlu Məmmədov, 22. kesäkuuta 1897 Xanbağın kylä Şuşan kaupungin lähellä – 26. syyskuuta 1961 Baku) oli azerbaidžanilainen neuvostolaulaja (lyyris-dramaattinen tenori) ja kansanmusiikin tutkija. Häntä pidetään yhtenä azerbaidžanilaisen ammattimusiikin ja musiikkiteatterin uranuurtajista.


title: Bülbül

text: Laulaja aloitti uransa azerbaidžanilaisten mugamien ja kansanlaulujen esittäjänä. Harvinaisen taiturimaisen ylärekisterinsä ansiosta hän sai azerinkielisen kutsumanimen "Bülbül" ’satakieli’. Vuodesta 1920 lähtien hän toimi Azerbaidžanin teatterin ja myöhemmin Axundoville nimetyn ooppera- ja balettiteatterin solistina. Vuonna 1927 Bülbül valmistui Nikolai Speranskin luokalta Bakun konservatoriosta ja täydensi sen jälkeen opintojaan Milanossa. Vuodesta 1932 lähtien hän työskenteli Azerbaidžanin konservatorion opettajana ja vuodesta 1940 sen professorina. Vuosina 1932–1944 hän toimi perustamansa musiikin tutkimuslaitoksen johtajana.


title: Bülbül

text: Bülbülin laulutaiteessa yhtyvät kansanmusiikin sekä venäläisen ja italialaisen vokaalimusiikin perinteet, virtuoosisuus ja tunteellinen melodisuus. Hänen tunnetuimpia roolejaan ovat Koroğlu Üzeyir Hacıbəyovin samannimisessä oopperassa, Ašik-Garib (Reinhold Glièren ooppera "Šahsenem"), Saro (Armen Tigranjanin "Anuš"), herttua (Giuseppe Verdin "Rigoletto") ja Cavaradossi (Giacomo Pucciniin "Tosca"). Bülbül toimi myös konserttilaulajana, azerbaidžanilaisen kansanmusiikin kerääjänä ja julkaisijana sekä Azerbaidžanin SNT:n korkeimman neuvoston edustajana.


title: Bülbül

text: Vuonna 1938 Bülbülille myönnettiin Neuvostoliiton kansantaiteilijan arvonimi. Vuonna 1950 hän sai Stalin-palkinnon azerbaidžanilaisten kansanlaulujen esittäjänä. Hänet on palkittu myös Leninin kunniamerkillä. Bakussa toimii laulajalle omistettu museo. Hänen poikansa on säveltäjä ja viihdelaulaja Polad Bülbüloğlu.


title: Server Message Block

text: SMB () on IBM:n ja Microsoftin kehittämä hajautettu levyjärjestelmä.


title: Server Message Block

text: Tunnettu myös nimellä CIFS ().


title: Server Message Block

text: Järjestelmä mahdollistaa yli 2 GB tiedostojen tuen ja Unicode-tiedostonimet.


title: Server Message Block

text: Protokollasta on avoimen lähdekoodin toteutus nimellä Samba Unix-kaltaisille käyttöjärjestelmille.


title: Proakatemia

text: Proakatemia on vuonna 1999 perustettu Tampereen ammattikorkeakoulun yrittäjyyden yksikkö, joka toimii Tampereen keskustassa sijaitsevissa tiloissa, Finlaysonin alueella. Proakatemia kouluttaa yrittäjyyteen erikoistuneita liiketalouden ja tietojenkäsittelyn tradenomeja sekä restonomeja, sosionomeja ja fysioterapeutteja. Yksikköön haetaan korkeakoulujen yhteishaussa omana hakukohteenaan. Muilta koulutusaloilta haetaan Tampereen ammattikorkeakoulun perusopintojen aikana. Vuonna 2019 aloituspaikkoja on yhteensä 40. Marraskuussa 2018 toiminnassa oli 8 osuuskuntaa, joissa opiskelijoita yhteensä noin 150. Proakatemia tarjoaa myös mahdollisuuden jatkaa opintoja suorittamalla ylemmän ammattikorkeakoulututkinnon.